Star Wars: Episode IV – A New Hope - Wikipedia\n(Adkaset eus Star Wars Episode IV: A New Hope)\nStar Wars lodenn 4 : Ur spi nevez\nStar Wars a zo ur film Amerikan doare space opera deuet er maez e 1977, skrivet ha sevenet gant George Lucas. Adalek ar bloavezh 2000 ez eo adtitlet da Star Wars Episode IV: A New Hope (Star Wars Rann IV : Ur Spi nevez) goude ma vefe deuet er-maez ar rann I.\nKentañ film ar saga Star Wars eo dre e vloavezh dont er-maez, met ar pevare film hervez linen amzer hollved Star Wars an hini eo. Kentañ rann an teir-oberenn orin eo. Trede film hir George Lucas eo ivez.\n2 Istor sevenadur ar film\n3 Tudennoù pennañ\nDiverrañ[kemmañ | kemmañ ar vammenn]\nDarvoudoù ar film a dremen 19 bloaz goude darvoudoù Dial ar Sith (deuet er maez e 2005). Kontañ a ra troioù an Emglev Rebell, un aozadur o klask distruj Steredenn ar Marv ul lestr egor ment un loar a c'hell distrujañ ur blanedenn en he fezh, krouet gant an Impalaeriezh Galaktek. Tapet daoust dezhañ er berc'h galactikel, ar micherour labour-douar yaouank Luke Skywalker en em enroll gant an tu rebell goude ma voe lazhet e familh gant soudarded impalaerel. Dizoloet gantañ galloudoù an Nerzh diwar kelenn e mentor Obi-Wan Kenobi, drouklazhet buan gant ar fallakr Dark Vador, Luke à implijo e c'halloudoù nevez evit distruj Steredenn ar Marv e dibenn ar film.\nIstor sevenadur ar film[kemmañ | kemmañ ar vammenn]\nKroget eo George Lucas da skrivan ar senario e 1973. Daou bloaz eo padet preproduiñ ar film. Troet eo bet etre miz Meurzh ha miz Gouere 1976, e studioù Elstree e bro-Saoz evit an darn vrasañ met ivez e bro-Tunisia evit maeziadoù ar blanedenn Tatooine. Savet ha renet eo bet sonerezh ar film gant John Williams. Amlaouen eus efedoù ispisial e film e voe adaozet e 1997 gant effedoù niverek.\nAwenet eo ar film diouzh ar westernioù, ar filmoù sabr, ar filmoù brezel hag an heuliadoù skiant-faltazi. Implij a ra beaj an haroz evel diazez da gontañ an istor. Ur spi nevez a zo un trec'h kenwerzhel ha buruellat. Aet eo kalzig prizioù gantañ, en o zouez seiz Oscar.\nTudennoù pennañ[kemmañ | kemmañ ar vammenn]\nLuke Skywalker : ur paotr yaouank desavet en un ti-feurm gant e eont Owen hag e moereb Beru war ar blanedenn dezerzel Tatooine. Barrek eo evit ar mekanikoù hag ar bleniañ. Un huñvre a zo gantañ hepken, kuitaat an ti-feurm familh evit mont da vevan troioù.\nHan Solo : ur floder o labourat evit an trafiker galloudus Jabban en Hutt an hini eo. E-kerzh ur veaj flodiñ ez eo lakaet war harz gant ur vatimant impalaerel. Evit chom hep bezañ harzet e banno en ec'honder e vac'hadourezh. Adalek an darvoud-se e c'houlenn Jabba un digoll evit bezañ distrujet e vac'hadourezh.\nPrinsez Leia Organa : merc'h adverc'hed Bail Organa, unan eus pennoù bras an Emglev Rebell eo hi. Tremenet en deus he bugaleaj war planedenn sioul Alderaan. Abred en em lañs war ar politikerezh hag e emell gant an nerzhioù rebell. Deuet da vezañ senadourez he flanedenn, e implij he divec'h diplomatel evit unaniñ eneberien an impalaerezh.\nMoff Bras Tarkin : orin eu ur familh aristokratel galloudus et tibab ober e hent evel ofiser milourel. Ambision a zo gantañ met morc'hed ebet, ha buan ez eo merzhet gant an impalaer da zont Palpatine hag a aesao e krapadenn e kerzh brezl ar c'hlonoù. Da c'houde embannadenn an Impalaeriezh Galaktek, ez eo anvet Tarkin d'ar grad milourel uhelañ a Moff Bras. Fiziet eo neuze da Tarkin kiriegezh aozadur un arn sekred : Steredenn ar Marv.\nObi-Wan Kenobi : ur marc'heg Jedi, a zo bet mentor ha mignon Dark Vador. Goude ma vefe bet chenchet tu gant egile et rank Obi-Wan herzel anezhañ. Goude o emgann ez eo gloazhet bras Vador hag ampechet. Da heul an darvoudoù-se ez aio Obi-Wan en harlu war Tatooine e lerc'h ma tiwallo mab e mignon kozh : Luke Skywalker.\nC-3PO : un droid protokol meizet evit an darempredoù etre an dud hag an droided all eo. Komper R2-D2 eo. Perc'hennet eo gant kabiten ar lestr-egor a vez o transportiñ ar brinsez Leia e-kerzh he c'hefredioù diplomatel.\nR2-D2 : un droid atromekanikour meizet evit renkañ ha leviatañ listri-egor. Ar memes perc'hen evit C-3PO a zo gantañ. Dezañ ez eo fiziet gant ar prisez Leia ur c'hefridi pouezhus meurbet.\nChewbacca : eil levier ha mekaniker lest-egor Han Solo eo. Ur Wookie bras eo. dezhañ e vez goulennet gant Obi-Wan o c'has da Alderaan.\nDark Vador : deskard an impalaer hag e feal letanant eo. Ur Jedi deuet da Sith eo. E emgann gant Obi-Wan Kenobi a lezo anezhañ gloazet bras. Ne c'hell chom bev nemet gant harp un harnez du robotikel. Karget eo gant an impalaer Palpatine da zreseal hag en em zizober eus ar rebelled.\nCarrie Fisher : Prinsez Leia Organa\nPeter Cushing : Moff Bras Tarkin\nAlec Guinness : Obi-Wan « Ben » Kenobi\nJames Earl Jones : mouezh Dark Vador\nAdtapet diwar « https://br.wikipedia.org/w/index.php?title=Star_Wars:_Episode_IV_–_A_New_Hope&oldid=1853035 »\nHeuliad filmoù Amerikan\nFilmoù Skiant-faltazi Amerikan\nKemmoù diwezhañ degaset d'ar bajenn-mañ d'an 29 Her 2019, da 06:09.


Le Télégramme - Spered ar vro - Franck Bodenes. Brestad penn-kil-ha-troad\nPublié le 23 mars 2017 à 00h00 Modifié le 23 mars 2017 à 10h15\nFranck Bodenes. Brestad penn-kil-ha-troad\nEmgav war porzh Brest, gant ar skrivagner Franck Bodenes. Tomm e chom ar paotr ouzh kêr Vrest, e-lec'h m'eo bet ganet, betek kinnig gweladennoù heñchet d'an dud.\nKinnig a ra Franck Bodenes baleadennoù e brezhoneg e karterioù Brest. (Foto Anna Quéré)\nE Brest oc'h bet ganet. Peseurt liamm ho peus bet gant ar brezhoneg en ho pugaleaj ?\nFranck Bodenes : Pa oan bet ganet e veze klevet kalzig a vrezhoneg er c'harter. Va zad-kozh ne ouie ket kalz a c'halleg, klevet a raen va zud o kaozeal brezhoneg gantañ pa oan bihan. Pa oan yaouank, koulskoude, ne raen ket van eus ar brezhoneg. Met goude va studioù e oan bet kaset da vro Bikardi, da vezañ kelenner war ar saozneg : eno e oan krog da gaout hiraezh eus ar vro. Ha dibabet ?m eus neuze deskiñ brezhoneg d'ar poent-se : n'eo ket bet re ziaes din, rak bez e oa ar yezh-mañ en va divskouarn ! Pa oan deuet en-dro, va zad ?oa kontant bras da gaozeal brezhoneg asambles ganin.\nUl liamm ispisial ho peus gant karter Lambezelleg e Brest ?\nEr c'harter-mañ on bet ganet. Hag er c'harter-mañ emaon o chom atav. Bet on o veajiñ kalzig er bloavezhioù tremenet : abalamour e komzan alamaneg, em eus bet tro da vont war Enezenn Rügen, er mor Baltek, da labourat en un atant bio, tri bloaz zo. Met dalc'hmat e teuan en-dro da Lambe ! Istor ar c'harter-mañ zo pinvidik : ur vreserezh kozh a oa gwechall. Distrujet eo bet e 2016, tourtet ar siminal : un taol fall eo bet evidon hag evit va amezeien. Direizh eo distrujañ glad ur c'harter evel-se !\nTro ho peus da ziskouez pinvidigezh ar glad d'an dud ?\nKinnig a ran heñchadennoù e brezhoneg d'an dud e karterioù Brest : Lambezelleg, Kerinou ha Boc'harzh. Chom a ra c'hoazh teir milin e-kichen ar stank ha tro hon oa bet da eskemm gant ur brezhoneger kozh, bet portezer er vilin. Dreist e oa bet. E Kerinou, ur c'harter all, e tiskouezan d'an dud roudoù eus industriezh ar XVIIvet kantved : ur givijerezh, milinoù, ur vreserezh. Hag un uzin da broduiñ tredan evit an tramway kozh, zoken !\nAnavezet oc'h ivez evel skrivagner. Kenderc'hel a rit da skrivañ ?\nDaou romant a oa bet skrivet ganin er bloavezhioù tremenet : Kaz dall, ki tomm ha tomato sketchop e 2007 ha Tilda e 2013, e ti Emgleo Breiz. Mod all, an danevell Kriz ar yaouankiz a oa bet embannet e 2010. Skrivet am eus nevez zo un danevell all, hag a vo embannet e ti Skol Vreizh, evit un hentenn peurzeskiñ. Ul liamm a vo gant Brest, evel-just : kontañ a ran istor an tren patatez hag a dremene dre garter Lambezelleg. Kas-digas a rae marc'hadourez ha pignat a rae an dud e-barzh, da vont betek an aod. Abalamour da se e veze lesanvet an tren-mañ an « Treñ plijadur » ! Mod all e vouetan tost bemdez ur bajenn war Facebook, anvet « Digor an nor. Breton, langue ouverte », da lakaat da c'houzout petra a vez graet e brezhoneg er vro, mez ivez da lakaat an dud da eskemm diwar-benn goulennoù yezh ispisial, evit ma chomfe ar brezhoneg tost eus ar yezh vev !\nGweladennoù heñchet : visites guidées\nKivijerezh : tannerie\nBreserezh : brasserie\nHentenn peurzeskiñ : méthode de perfectionnement\nDanevell : nouvelle.\nFranck Bodenes est un Brestois passionné par la langue bretonne et par sa ville. Originaire de « Lambé », il s'intéresse notamment à l'histoire locale et propose régulièrement des visites en breton dans les quartiers emblématiques où subsistent les vestiges d'un passé industriel parfois oublié. Franck Bodenes, qui avait déjà signé deux romans, continue d'écrire des nouvelles. Là aussi, l'histoire de sa ville tient une place de choix : il évoque notamment l'existence du fameux « Train patates », qui emmenait les citadins au bord de la mer...


Buhez ar Sent/1912/Urban V - Wikimammenn\nBuhez ar Sent/1912/Urban V\n◄ Briak Urban V Per Canisius ►\nNaontekvet devez a viz Kerdu\nAn den eürus Urban V\nGwilhou Grimoart, an hini a dlee divezatoc’h dougen an hano a Urban V, a oa ganet en Grisac, el Lozer. Doue a roas d’ezan da anaout abred eo ar zantelez al louzou c’houez vat a vir ouz ar ouiziegez da vont da fall. Rak-se, goude bezan grêt e studi en Montpellier hag en Toulouz, en em dennas en manati Sant-Viktor Marseilh.\nAc’hane e oe goulennet da vont d’ober skol da Vontpellier, da Bariz, da Avignon ha da Doulouz ; en kement lec’h ma tremenas, an diskibien a ziredas niverus da zastum mel e gelennadurez.\nAr vrud an evoa a reas da eskibien Klermont hag Uzes e gemer da vikêl-vras. Eun nebeut blaveziou goude, ar pab Klemant VI hen kasas d’an Itali.\nHanter-kant vla bennak a oa abaoue m’oa deut ar pabed da chom da Avignon, kement a reveulzi evel ma oa en Rom ; abaoue, kêr-benn ar bed kristen ne rê nemet koll tamm ha tamm he gened hag he danve. Gwilhou a oe karget da vont d’ober eun dro da welet ha dizrei a c’halle ar pab d’e gêr goz. Goude ar veaj-ze, e oe hanvet da abad manati Sant-Viktor Marseilh, ha da varo Innosant VI, digouezet ar 27 a viz gwengolo 1262, daoust ne oa ket c’hoaz kardinal, e oe grêt d’ezan pignal war Gador sant Per, hag e kemeras an hano a Urban V. Gwell oa gantan an hano-ze evit meur a hini-all, abalamour ar pevar o devoa e zouget en e rôk a oa bet sent bras.\nTri dra a c’hoantaas kas da benn : dizrei da Rom, kreski santelez ar gristenien, ha prezek ar fe er broiou goue.\nAn 8 a viz here 1367, e reas e zisken eo Rom. Kalon ar Romaned, ouz e welet, a dride en o c’hreiz. Kêr a dregerne gant ar youc’hadennou a levenez : « Ra vezo meulet Jezuz-Krist ! Bue hirr d’hon Tad Santel ! » Urban a yeas, da gentan, da zaoulinan war beiou an Ebestel, hag epad ma rede an daerou eus e zaoulagad, o sonjal en trubuilhou a oa c’hoarvezet abaoue an tri-ugent vla ma oa êt ar pab eus a Rom, e vouskanas ar c’hantik a lavare ar Judevien, pa oant en harlu war ribl an Buphrat : « Azezet war lez stêriou Babylon, e ouelemp o sonjal en Sion. »\nEun drue oa gwelet pegen diskempenn oa deut da vezan an ilizou, abaoue ne oa mui o ferc’hen er gêr da evesât oute. Urban a lakas dioustu dresan iliz Sant-Pôl ha hini Sant-Yan-Latran.\nOber a reas ive ar pez a oa en e c’halloud evit lakat ar ouiziegez hag ar zantelez da greski e-touez ar veleien, ar venec’h hag al leanezed. Arôk rei ar c’hargou iliz, e selle ôuz ar zantelez ha nan ouz ar c’hinivelez.\nKas a reas misionerien betek an Indez hag ar Chin.\nTrouz o vezan savet etre ar Frans ha Bro-Zôz, e c’hoantaas mont da lakat ar peuc’h etre an diou rouantelez. Santez Berc’hed, a oa neuze en Rom, a glaskas e ziarbenn : « Doue, emezi, ne fell ket d’ezan ec’h afe ar pab eus an Itali. Ma zisro en Frans, e varvo prest goude. »\nDaoust da ze, Urban a yeas en hent ; mes n’evoa ket laket mat e dreid en Avignon, pa oe skoet gant eur c’hlenved ha ne ouie den seurt ebet dioutan.\nP’en em gavas falloc’h, e reas digeri dor e di, bag e lôskas ar bobl da dostât ouz e wele : « Red eo e welfe, emezan, penôs e varv ar pabed. »\nMervel a reas en miz kerdu 1370. Daou vla goude, e gorf a oe douget da vanati Sant-Viktor, ha d’an 10 a viz meurz 1870, Pi IX a roas ôtre da enori anezan evel den eürus.\nGened an Iliz\nAn Iliz a zo eun emglev etre an dud evit pez a zell madou an ene. Eun emglev eo ha n’eus ket he far war an douar ; rak n’eus hini-all ebet hag a vefe enni, war an dro, kement a unvaniez ha kement a dud.\nKemeromp daou gatolik, eur Breizad, mar karet hag eur Japonad, pell o-daou an eil diouz egile, pellan ma c’hell daou zen bezan, an eil diouz egile, war an douar-man.\nN’o deus ket ar memes liou ; unan, ar Breizad, a zo gwenn ; egile, ar Japonad, a zo melen ; unan a gomz brezoneg ; egile a gomz japoneg ; unan a zoug bleo hirr ; egile a zoug bleo berr : unau a zoug dilhad start ouz e gorf ; egile dilhad lôsk ; unan a vev gant bara ; egile a vev gant riz ; unan a vev en eun ti men ; egile, en eun ti paper.\nDaoust da ze, o-daou e lavaront ar memes Credo ; o-daou e heuilhont ar memes gourc’hemennou ; o-daou e kemerout peurz er memes sakramanchou ; o-daou e sentont ouz an den gwisket en gwenn, a zo du-hont en Rom, war Gador sant Per.\nN’eus emglev ebet war an douar ken kaer hag Iliz Jezuz-Krist. Klasket, redet ar rouanteleziou ; treuzet ar moriou ; grêt tro ar bed ; n’eus netra par da Iliz Rom ; netra ken skedus ha pried Jezuz-Krist.\nBezomp eta d’ezi en hon bugaleach, en hon yaouankiz, en hon oad den, epad hon bue pen-da-ben, eus ar c’havel-badeziant d’ar c’havel-be.\nRa deuio hon dorn da zec’han hag hon teod da stagan ouz hon staon, ma tigouezfe d’imp, de pe de, ankouât ac’hanoc’h, o Iliz santel, ha ma paouezfe hon c’halon da dridal dre garante evidoc’h.\nAdtapet diwar « https://br.wikisource.org/w/index.php?title=Buhez_ar_Sent/1912/Urban_V&oldid=38404 »\nKemmoù diwezhañ degaset d'ar bajenn-mañ d'an 9 Gou 2012, da 10:54.


Cionn tSáile - Wikipedia\nPorzh Cionn tSáile\nCionn tSáile (en iwerzhoneg), pe Kinsale (e saozneg), zo ur gêr hag ur porzh-mor e Kontelezh Corcaigh, en Iwerzhon. Emañ war-hed 25 km diouzh kêr Corcaigh, nepell diouzh beg-douar An Seancheann. E 2015 e oa 2 257 a dud o chom e Cionn tSáile.\nDont a ra touristed e-leizh e-pad an hañv ha kalz muioc'h a annezidi a vez da neuze. Dont a reont di alies da vageal ha da besketa. Un dachenn golf zo ivez, ur skol-hañv da zeskiñ saozneg ha meur a balier arz.\nGevellet eo Cionn tSáile gant ar c'hêrioù-mañ :\nNewport (Stadoù Unanet)\nAdtapet diwar « https://br.wikipedia.org/w/index.php?title=Cionn_tSáile&oldid=1695786 »\nDernière modification le 27 Meu 2016, à 09:00\nKemmoù diwezhañ degaset d'ar bajenn-mañ d'an 27 Meu 2016, da 09:00.


Iliz katolik e Bro-Saoz ha Kembre - Wikipedia\nIliz katolik e Bro-Saoz ha Kembre\nBetek ar XVIvet kantvet e voe an Iliz katolik roman an hini kefridiel nemeti e Bro-Saoz hag e broioù all an Inizi Predenek\nE 1534 e tisklerias ar roue saoz Herri VIII disrann Iliz Bro-Saoz, a zeuas da vezañ an Iliz anglikan\nKamm-digamm e voe tonkad an Iliz katolik etre ar XVIvet kantvet hag an XVIIIvet kantvet. Sellet e veze ouzh ar gatoliged evel keodidi a eil renk peurvuiañ avat.\nAdalek grez an Dispac'h Gall e teuas tamm-ha-tamm ar gatoliged da vezañ degemeret gwell-ouzh-gwell, gant an damant a voe neuze graet d'ar veleion didou c'hall e emdroe e Bro-Saoz.\nDa heul stourmoù Dónal Ó Conaill evit gwirioù ar gatoliged en Iwerzhon da gentañ-penn e voe mouezhiet e 1829 lezenn rezidigezh ar gatoliged evit ar Rouantelezh Unanet Breizh-Veur ha Norzhiwerzhon a-bezh.\nDa heul araokennoù ar gatoligiezh en XIXvet kantvet ha ober Emsav Oxford en-dro da John Henry NEWMAN e tivizas ar pab Pius IX, e 1850, adsevel an urzhaz katolik e Breizh-Veur, dre grouiñ arc'heskoptioù, eskoptioù, parrezioù ha kement zo.\nRannet eo hiziv an deiz Bro-Saoz e 4 arc'heskopti :\nKlotañ a ra Kembre gant arc'heskopti Kêrdiz\nAdtapet diwar « https://br.wikipedia.org/w/index.php?title=Iliz_katolik_e_Bro-Saoz_ha_Kembre&oldid=1458113 »\nDernière modification le 4 Ebr 2013, à 00:56\nKemmoù diwezhañ degaset d'ar bajenn-mañ d'an 4 Ebr 2013, da 00:56.


Timbroù Hong Kong - Wikipedia\nTimbroù Hong Kong\nPoltred ar Rouanez Viktoria – 1862\nPoltred ar Roue Edward VII – 1903\nUr geoded e kreizteiz Sina eo Hong Kong, war vord Mor Sina. Bet eo bet dindan aotrouniezh ar Rouantelezh Unanet etre 1842 ha 1997.\nE 1841 zo bet roet lañs da velestradurezh ar postoù e Hong Kong gant ar Royal Mail, war c’houlenn groñs marc’hadourien saoz diazezet e Porzh Viktoria a-raok na vefe al ledenez un drevadenn dindan beli ar Rouantelezh Unanet e 1842. Klemm a raent atav oc'h abegiñ e oa diefedus hervezo servij ar postoù e Sina d’ar c’houlz-se.\nD’an 8 a viz Kerzu 1862 e teu er-maez an timbroù kentañ. Alies-tre e vo skeudennaouet poltred pennoù kurunnenet ar Rouantelezh Unanet, ha ma vefe Viktoria, George V pe Elizabeth II, ha diskouez mod-se arouez splann emañ Hong Kong hag annezidi un darn eus impalaeriezh Breizh-Veur.\nE 1997 ez eo roet tiriad Hong Kong da Republik Pobl Sina, nemet e vir an tiriad ur statud emren (« Hong Kong Special Administrative Region ») a aotren anezhañ, e-touez traoù all, da embann timbroù gant ar meneg « Hong Kong China » diwar vremañ. Ha n’heller ket ober gant timbroù ar velestradurezh saoz ken evit kas lizhiri.\nGwelet Timbroù Sina\nAdtapet diwar « https://br.wikipedia.org/w/index.php?title=Timbroù_Hong_Kong&oldid=1897037 »\nKemmoù diwezhañ degaset d'ar bajenn-mañ d'an 5 Meu 2021, da 17:02.


Skritur tsalagiek - Wikipedia\nUr silabenneg eo ar skritur tsalagiek bet ijinet e 1819 ha diorroet gant Sequoyah (ᏍᏏᏉᏯ Ssiquoya hervez e sinadur, ᏎᏉᏯ Se-quo-ya alies bremañ ; "George Gist" ha "George Guess" gant ar saoznegerion) evit skrivañ e yezh, ar tsalagieg, yezh an Amerindianed Cherokee, ur yezh irokwoyek komzet e Norzh Karolina hag Oklahoma.\nWar gresk ez eas an niver a dud a zeskas ober gant ar silabenneg a-hed an XIXvet kantved, hag 90% eus an dud a ouie lenn ha skrivañ o yezh e 1830 a-drugarez d'ar silabenneg-se.\nStrivet e vez hiziv da resteurel ar skritur hag ivez da vountañ war Tsalagiz da addeskiñ o yezh hag a zo bet o vont war ziskar a-hed an XXvet kantved.\nEn ur silabenneg, pep lizherenn a ra dave d'ur silabenn. Ur silabenneg rik eo homañ rak n'eo ket heñvelstumm al lizherennoù heñnvelson o kregiñ gant an hevelep vogalenn. Lizherennoù zo a zo gwall heñvel ouzh re al lizherenneg latin, met distaget e vezont en ur mod all.\nNotenn : en treuzskrivadur e vez implijet al lizherenn <v> evit ober dave d'ur vogalenn greiz dre fri.\nPellgargañ [lizherennoù evit mann evit gallout gwelet ar silabenneg vaieg war skramm hoc'h urzhiataer\nAdtapet diwar « https://br.wikipedia.org/w/index.php?title=Skritur_tsalagiek&oldid=1938271 »\nKemmoù diwezhañ degaset d'ar bajenn-mañ d'an 28 Gen 2022, da 12:45.


Buhez ar Sent/1912/Skolastika - Wikimammenn\nBuhez ar Sent/1912/Skolastika\n◄ Tit Skolastika Itron-Varia Lourd ►\n— Pedet am eus ac’hanoc’h, emezi, ha n’eo ket bet mat d’ac’h selaou ma feden ; en em droet am eus warzu Jezuz-Krist hag an eus selaouet ac’hanon. Et d’ar gêr breman, mar gallet.\nNe oa ket bet falvezet gantan chom dre gaer, red e oe d’ezan chom dre heg. Sant Gregor a lavar d’imp e reas Doue kentoc’h diouz ar c’hoar evit diouz ar breur, abalamour ar c’hoar eo he devoa pedet gant muian a garante, ha dirak Doue, seul-vui ver karantezus ha seul-vui e ver galloudus.\nAn de war-lerc’h, ar barr-amzer fall a oa paouezet, hag en em dennjont pep-hini d’e gêr ; mes tri devez goude, Beneat a welas ene e c’hoar, dindan furm eur goulm, o sevel en barr an nenv.\nEn em deuler a reas d’an daoulin, da veuli Doue eus e drugare en kenver e c’hoar, hag o vezan roët da anaout he maro d’e venec’h, e tigemennas d’eze kerc’hât he c’horf hag e zebelian er be a oa toullet evitan. Hen e-unan ne vevas nemet daou-ugent devez goude, hag evelse, ar breur hag ar c’hoar, a oa bet epad o bue o sperejou unanet ken-koulz en Doue, ne oe ket dispartiet o c’horfou, kennebeut, gant ar maro.\nDoue an eus krouet an den evit karet, ha n’eus netra ken talvoudek d’an den evel bezan karet. Etrezek hon zad hag hon mamm eo e tigor ar c’hentan bleuniou karante a ziwan en hon c’halon, hag ar garante-ze a zank ken dôn he griziou, ma n’hallo biken netra dont a benn d’he diframman.\nAn tad hag ar vamm a gavomp soublet war hon c’havel eo o deve merkou kentan hon zeneredigez. Ma’n eus Doue roët d’imp breudeur ha c’hoarezed, an eil plas a zo d’eze en hon c’halon. An natur hen goulenn, ha Doue hen goulenn ive, rak ma ’n eus gourc’hemennet d’imp karet an dud holl, zoken, hon enebourien, n’eus ket gourc’hemennet d’imp o c’haret kement ha kement ; hag hen e-unan, epad ar blaveziou a dremenas war an douar, e oa darn, evel e Vamm, an Itron-Varia, sant Yan ha santez Mari-Madalen, hag a oa tostoc’h d’e galon evit darn-all.\nAr breudeur hag ar c’hoarezed ne dlefe bezan netra goest, da lakat yenien da badout etreze. Ha koulskoude, siouaz, n’eo ket evelse-e c’hoarvez ! Alïes, an tad hag ar vamm o deve ar rann-galon, arôk diskenn er be, da welet o bugale o koll o danve, o amzer hag o zilvidigez en breujou, a dremenfe buhan awalc’h alïes, panevet m’en em gav tud-all d’en em veskan er pez na zell ket oute, hag elec’h lazan an tan, ne reont, dre o c’homzou, nemet e c’houezan gwasoc’h-gwaz.\nTud evelse zo milliget gant Doue, rak piou a dle en em glevet war an douar-man, ma n’eo ket ar re a zo liammou ar gwad o skoulman aneze an eil ouz egile ?\nAdtapet diwar « https://br.wikisource.org/w/index.php?title=Buhez_ar_Sent/1912/Skolastika&oldid=36284 »\nKemmoù diwezhañ degaset d'ar bajenn-mañ d'an 9 Mez 2012, da 08:52.


Pajenn:Marigo - Buez ar Saent.djvu/118 - Wikimammenn\nPajenn:Marigo - Buez ar Saent.djvu/118\nSant Romual epad cant vloaz, n’o deus quet miret n’en deus bevet bete an oad a c’huec’h-uguent vloaz. Goude quemense penaus e illit-hu cridi e teufac’h da ziverra ho puez evit yun ar C’horaïz, evit sevel un hanter-heur abretoc’h, evit renta da Zoue ho tever a Gristen, dious ar mintin ? Ah ! peguen douç eo impligea e vuez e servich Doue, pehini a vouar e c’honservi hac e astenn, pa e zispriser evit e c’hloar.\nEil Reflexion. Ar Sant-mâ, goude ur binigen a gant vloaz, a zougue Jougeamanchou Doue. Petra a raïmp-ni eta, ni pere hon eus tremenet quement a amser er pec’het ha quen neubeut er binigen ? Ni pere n’hon eus quet coumancet da veva ervad, na songet da vervel ervad.\nAn eizvet devez a viz Fevrer.\nSANT YAN MATHA\nAr Santes-mâ a voe ganet e Provanç. E garantez evit Doue, e druez ous ar beaurien, hac e zevotion tener evit ar Verc’hes vari, epad e yaouanctis a voe ur sin eus ar santelez vras e pehini e tlie arruout.\nGoude beza studiet en Theologi e Paris, e recevas eno an Urzou sacr. En e Oferen guenta, en amser ar Gorreou e velas un Æl, e furm un den yaouanc caër meurbet, guisket e guenn, pehini en devoa var e habit ur groas glas ha ru, hac en e guichen daou gaptif carguet a chadennou.Ravisset dre ar Vision-ze, e comprenas e voe destinet gant Doue evit racquita ar gaptivet digant an infidelet. Evit en em zisposi da un affer quen important en em dennas en deserz, e pelec’h e racontras un Hermit santel hanvet Felix Valoa, pehini a edo eno abaoue pell amser. Beva a resont o daou assambles er bratic eus an oll vertuziou, hac ar brud eus o santelez a reas da gals a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/118&oldid=134213 »


Banniel ar FARC-EP\nNerzhioù stourm ar FARC e 1998\nAr Fuerzas Armadas Revolucionarias de Colombia-Ejército del Pueblo ("Nerzhioù Armet Dispac'hel Kolombia-Arme ar Bobl"), berraet e FARC–EP pe FARC, a reer eus ur strollad marksour-leninour en deus stourmet gant armoù e Kolombia adalek ar bloavezh 1964.\nBrudet eo evit bezañ bet implijet kadegoù brezel disheñvel e-leizh ouzhpenn da zoareoù sponterezh. Ar FARC-EP, a oa bet savet e-kerzh ar Brezel yen evel un nerzh labourerien-douar Marksour-leninour, a zifenn ur sell enep-impalaeriel hag a-du gant al labourerien-douar.\nOberiadurioù ar FARC–EP a oa arc'hantaouet dre ar skraperezh mac'hiaded en eskemm ouzh sammadoù arc'hant ; mengleuzioù enep-lezennel ; distoupadoù pe dre an tailh reveulzier war meur a zoare obererezhioù ekonomikel. Da ouzhpennañ e vez an tailh, produerezh ha gwerzh drammoù. An ABU a istimas e voe lazhet 12% eus an holl siviled lazhet e-kerzh ar brezel gant ar re FARC ha brezel-kuzh an Ejército de Liberación Nacional (ELN), ar peurrest, 80%, dre nerzhioù ar gouarnamant hag ar beuzsoudarded.\nNerzh ar FARC–EP a zo unan uhel niver ; e 2007, ar FARC a zisklerie kaout un nerzh milourel a 18 000 soudard paotr ha plac'h ; e 2010, al lu kolombiat a jedas e vije nerzhioù ar FARC gant tro-dro 13 800 ezel, 50 dre gant anezho o vezañ nerzhioù ar brezel-kuzh. E 2011, prezidant Kolombia, Juan Manuel Santos, a zisklerie e oa izeloc'h evit 10 000 ezel e nerzhioù lu ar FARC-EP. E 2013 e oa lakaet war-raok ur c'holl a 26 648 ezel d'ar FARC ha d'an ELN o devoa en em divodet abaoe 2002.\nSell a-vras eus al lec'hioù ma veze kavet obererezhioù ar Farc\nE miz C'hwevrer 2008, milionoù a dud e Kolombia a vanifestas a-enep ar FARC. E 2012, ar Fuerzas Armadas Revolucionarias de Colombia a embann ne vo ket mui implijet ar skraperezh mac'hiaded a-benn arc'hantaouiñ o stourm. Dieubiñ a reont an dek soudard ha poliser diwezhañ a chome ganto en toullioù-bac'h evel prizonidi, ne embannont netra siwazh a-ziwar ar c'hantadoù a siviled a vefe bet skrapet ganto. Ouzhpenn-se kenderc'hel a refont da skrapañ soudarded kement ha trevourien.\nBanniel ha logo manifestadeg 2008 a-enep ar FARC e meur a yezh\nLec'hienn ofisiel ar FARC-EP\nAdtapet diwar « https://br.wikipedia.org/w/index.php?title=Fuerzas_Armadas_Revolucionarias_de_Colombia&oldid=1933774 »\nKemmoù diwezhañ degaset d'ar bajenn-mañ d'an 3 Gen 2022, da 07:49.


Hildegard Vintzgau - Wikipedia\nHildegard Vintzgau (war-dro 757, Thionville - † 30 a viz Ebrel 783), merc'h da Gerold Iañ Vintzgau hag Emma Alamania, merc'h da Hnabi, dug Alamania. Trede pried Karl Veur e oa. Dimeziñ a reas gantañ e 772.\n1 He bugale\nEizh bugel he doe, hag en o zouez:\nKarl (772 pe 773-811), kont Maine adalek 781, roue Aostrazia adalek 800,\nAdelaide (773-773 pe 774-774)\nPepin (773 pe 777-810), roue Italia adalek 781\nRotrude (pe Hruodrud) (777-810)\nLoeiz an Deol, roue Akitania, Impalaer Santel adalek 813 betek 840.\nLotar, breur gevell Loeiz, marvet en-bugel e 780\nHildegard Vintzgau ganet war-dro 757 ha marvet d'an 30 a viz Ebrell 783 e Thionville (hiriv e Moselle).\n↑ Hervez Pierre Riché (The Carolingians, p.86.), Lewis Thorpe (Two Lives of Charlemagne, p.216) ha meur a hini all, e oa an eil pried. Istorourion arall a lak Himiltrude da bried kentañ, pa oa e serc'h hervez Eginhard; se zo kaoz e vez laket pe da eil pe da drede pried. Gwelout Dieter Hägemann (Karl der Große. Herrscher des Abendlands, Ullstein 2003, p. 82f.), Collins (Charlemagne, p. 40.).\nAdtapet diwar « https://br.wikipedia.org/w/index.php?title=Hildegard_Vintzgau&oldid=1681468 »\nPriedoù Karl Veur\nKemmoù diwezhañ degaset d'ar bajenn-mañ d'an 9 Gen 2016, da 21:03.


Degemer al lec’hienn > Ar strolladoù > Strollad La Obra > La Comparsa ! Eskemm etrevroadel c’hoariva ha skasoù\nKinniget e vo gant strollad La Obra da vrezhonegerien yaouank (15-25 bloaz) da gemer perzh en un eskemm etrevroadel war ar c’hoariva hag ar skasoù e-pad vakañsoù an diskar-amzer 2015.\nDaou stal keñver-ha-keñver a vo :\nUr stummadur buhezourien war ar skasoù hag ar c’hoariva gant tud a vicher. Danvez buhezourien a savo skasoù hag a heulio stalioù arzel a bep seurt. Ar pal a vo krouiñ ur bodad gwisket war skasoù evit tremen ar Redadeg e Douarnenez d’ar 05/05/2016.\nUn eskemm tud yaouank etrevroadel : 21 den yaouank en o zouesk 7 brezhoneger a eskemmo oc’h alioù war Europa dre ar c’hoariva, an arzoù straed hag ar skasoù. Ar strollad-se en em gavo en dro e 2016 e broioù Alamagn hag Italia.\nPegoulz ? 19-25 a viz Here / 9e-6e noz\nPelec’h ? Douarnenez\n40€ evit an dafar ha skodenn La Obra.\n60 € evit predoù kreisteiz ha noz.\nEvit gouzout hiroc’h ha lakaat e anv : 09 52 56 31 25 pe skrivañ


Journal de Renaud Camus, vendredi 16 avril 2021\ncréée le vendredi 16 avril 2021, 11 h 41\nmodifiée le vendredi 16 avril 2021, 11 h 45Plieux, vendredi 16 avril 2021, onze heures du matin. Scène miraculeuse hier, comme nous rentrions de promenade et descendions de voiture sur la piazzetta : le ~~~~~~ ~~~ ~~~~, ~~~~~~~~~~~~~~~ ~~~~~~~ ~~~~ ~~~ ~~~~~, ~~~-~~~~~~~ ~~~ ~~~~~, ~~~~~ ~~~~~~~~~~~~ ~~’~~~ air fasciné, sans aboyer ! ~~~ ~~~~ ~~~ ~~’~~~~ ~~~~~~~ ~~~~~~~~~~ ~~~~~ ~~~~. ~~~’~~-~~-~~~ ~~~~~ ~~~ ~~~ ~~~~~~~~~ ~~~ ~~~~ ~~~~~~~ ? ~~~ ~~~~~~~ ~~~~ ~~~ ~~~~~~~~ dure !\nDu ~~~~~ ~~~~~ ~~’~~~~~~~ ~~~~ dire un mot, ~~~ ~~~~~ ~~~ ~~~~~~~~~~ ~~~ ~~~~ ~~~ ~~~~~~~~. ~~~~~ ~~~~~~~~~ ~~~~~~~~~~~~~~~~~~~~ ~~~~ ~~~~~~~~~~, ~~~~~ ~~~~~~~~~ ~~~~ ~~~~~~~ ~~~ ~~~~~~~~~~ ~~~~ ~~~ ~~~~~~~ ~~~~ ~~~~~~. ~~~~~ ~~~ ~~~ serait pas trop ~~~~~ ~~~~~~, ~~~ ~~~~~~ ~~~ ~~~~~~~~ ~~~ ~~~~~~ ~~~~ ~~~~~~ ~~~~~. ~~’~~~~ ~~~~ ~~~~~~~~~. ~~~~~~~~~~ ~~~ ~~~ ~~’~~ ~~~~ ~~~~~~~ ~~~~~~~~ ~~~ ~~~~~~. ~~~~~ ~~~~ ~~~ ~~~~~~~ redevient tout à ~~~~~ ~~~~~~~~~~, ~~~ ~~~ ~~’~~ ~~ ~~~~~ ~~~~~~ ~~~ ~~~~~~~ ~~~ ~~~ ~~~~~~~~. ~~~~~~ ~~~~ ~~~ ~~~~~~ ~~~~ ~~~~, ~~’~~~~~~~~~, ~~~~ ~~~~ ~~~~~~~~~~ ~~~~ ~~~ ~~~~~~~~ ~~~~~~~~ huit cent vingt ~~~~~~ ~~~~~~ ~~~ ~~~~~ ~~~~~~~~, ~~~~~~ ~~’~~~~~~~ ~~~~~~~~, ~~~ ~~~~~ ~~’~~~~~~ ~~~~~~~~~ ~~’~~~~~~, ~~~~ ~~~~~~ ~~~ ~~’~~~ ~~~~~~ ~~~ ~~~~~ ~~~~~~~~, ~~~~~ ~~~~~ ~~~~~~, ~~~ ~~~ ~~~~~ plus manifestés.\nBeaucoup ~~~ ~~~~~ ~~~~~ ~~~~~~~~ ~~~~ ~~~ ~~~~~~~~~~ ~~~~~~~~~~~~~~~~~ ~~~~~~~~~ ~~~ ~~~~~~~~~~, ~~~~~~ ~~~~~~. ~~~~-~~~ ~~ ~~~~~~ ~~~ ~~~~~-~~~~~~~~~~~~, ~~~ ~~~ ~~~~~~~~ ~~~~~~~~~ ~~~~~~~~ ~~~’~~~ ~~~~~~~, ~~~ ~~~ la réduction des ~~~~~~~~~~ ? ~~~~~~~ ~~~~ ~~~~~~~ ~~~ ~~~~~~~ ~~~ ~~’~~~~ ~~~~ ~~~ ~~~~~, ~~~~~~~ ~~~~ ~~~~~~ ~~~ ~~~~~~~~~~~~ ~~~~~~~, ~~~~~~~ ~~~~ ~~~~~~~ ~~~ ~~~~~~ ~~’~~~ ~~~~~~ ~~~ ~~~~~~~, jamais les coronilles ~~’~~~ ~~~~~~ ~~~ ~~~~, ~~~ ~~’~~~~~~ ~~~~ ~~~~~~~ ~~~ ~~~~~~~~~~~~ ~~~~~~~~~ ~~~ ~~~~~~~~~~~~ ~~~ ~~~ ~~~~~~~~~~~~, ~~~ ~~~~ ~~~~~~~ ~~~~~~ ~~~~~~~~~~~~ ~~~ ~~~~~~~~~~ ~~~ ~~~~~~~~~. ~~~ ~~~~~~~~~ à l’appel que ~~~~ ~~~~~~~~~~~~, ~~~~~~’~~ ~~~~~~~~, ~~~~~ ~~~ ~~~~ ~~~~~ ~~~~~~ ~~~ ~~~~ tôt.\nEn ~~~~~~~~~ ~~~ ~~~~~ ~~~~~~ ~~~~~~. ~~. ~~~ ~~~~~~~~~~~ ~~~~~~~~ ~~~~~~~ ~~~~~, ~~~ ~~~~~~, ~~~ ~~~~~~ raout au sommet ~~~ ~~~ ~~~~~ ~~~~~~~-~~~~~ — ~~~~~~~~~~, ~~~~~~~~~~, ~~~~~~~ ~~~~~, ~~~~~~, ~~~~~~~-~~~~~~~, ~~~~~~-~~~~~~~~~, ~~~~~~~~~, ~~~~~~-~~~~~, the works — ~~ ~~’~~~~~~~~~ ~~~ ~~’~~~~~~~~~~~~~, ~~~-~~~~~, ~~~ ~~~~ ~~~~~~~ ~~’~~~~. ~~~ date avait été ~~~~~~~~ ~~~~~~~ ~~~~ ~~~~~~~~~. ~~~~~ ~~’~~~ ~~~~~~~ ~~~~~~~ ~~~ ~~ ~~~~ ~~~~~~~~, ~~~~~ ~~~ ~~~~~~ ~~~~ ~~~~~~~ ~~~~~~~~~.\nvoir l’entrée du vendredi 16 avril 2021 et ses 3 images dans Le Jour ni l’Heure


Aesaat ha suraat an dremeniri en antre Gwened | GMVA\nEskemmer Lizieg zo unan ag ar pevar eskemmer en HB165. Evit aesaat an dremeniri el lec’h-se da antreal e Gwened e reer ur guzuliadeg foran betek kreiz miz an Azvent abalamour da zibab unan ag an tri senario kempenn a zo.\nÀr zouaroù Gwened ha Sant-Teve, eskemmer Lizieg a dremen drezañ ar c’hirri a veaj er vro, er c’horn-bro, hag ar re a ya d’an takadoù labourerezh etre an HB165 hag an HB166. Get ar meskad-se e vez alies soulgarget an eskemmer, ar pezh a ra d’an dremeniri bout diaes, hag a zo kaoz da riskloù gwallzarvoudoù. Setu perak e ver e soñj da adkempenn da vat an eskemmer-se evit aesaat ha suraat monedone miliadoù a girri bemdez. Un digarez eo ivez da adwelet ar fiñvusterioù a bep seurt ha da zerc’hel kont ag an treuzdougen a-stroll peotramant ag ar beloioù e-kreiz an dremeniri.\nTRI DISKOULM DA STUDIIÑ A-GEVRET\nSoñjal a reer e tri doare kempenn. Derc’hel a reont kont ag an holl zalc’hoù liammet doc’h an tiriad, get ul levezon dishañval àr an endro hag evit a sell doc’h gwellaat ar monedone. Kinniget e vo an tri diskoulm-se d’an dud adal ar 16 a viz Kala-goañv betek an 18 a viz an Azvent. Un digarez e vo evit an annezidi hag ar re a dremen dre an eskemmer da gompren e-barzh ar rag hag ar perag ag an oberiadenn-se. Talvoudus eo ar mare kelaouiñ-se evit anaout ar raktres ha gellout istimiñ ar c’hinnigoù graet get ar Stad (dileuriet get Renerezh-rannvro an endro, an terkerezh hag al lojeris (RRETL) e Breizh). Pep hini a c’hell degas e lod dre lizher, postel, àr marilhoù an tier-kêr (hervez an eurioù digoriñ er mare kogniñ-mañ). Àr-lerc’h ar guzuliadeg e vo roet d’an holl ur sintezenn ag an alioù hag an evezhiadennoù e penn kentañ 2021. Goude-se e vo graet studiadennoù teknikel don evit ar raktres a vo bet choazet, ha graet un enklask foran (2021-2023). Da-c’houde e vo prenet an douaroù, graet ar studiadennoù dre ar munud, hag enklaskoù arkeologel. Get kement-se, ma’c’h a mat pep tra, e vo lañset al labourioù a-benn 2026 ha meur a vlez e pado ar chanter.\nTeulioù a c’heller lenn en tier-kêr hag àr : www.bretagne.developpement-durable. gouv.fr


Journal de Renaud Camus, dimanche 25 février 2018\ncréée le mardi 27 février 2018, 11 h 51\nmodifiée le mardi 27 février 2018, 23 h 12Plieux, dimanche 25 février 2018, minuit et quart. Je devrais écrire ceci à Tarbes ou de ce côté-là, mais, très contrairement à nos projets ~~~ ~~ ~~~~~~ ~~~~~~, ~~~~~ ~~~~~~~ ~~~~~~~~ ~~~~~ ~~~~ ~~~~ prévu.\nC’est ~~~~~~~ ~~~~ ~~~~~~ éprouvé une envie ~~~ ~~~~~~~, ~~~~~~~~~ ~~~ ~~~~~~~ ~~~~~~ ~~~~~~~~~~~, ~~~ ~~~~~~~~, ~~~~~~~~~~~ ~~~~~~~~~, ~~~ ~~~~~~ ~~~~ ~~~~~~~~~, ~~~ ~~~~~~~ ~~~~~~~, ~~~ ~~~~~~~ ~~~~~~~ ~~~ ~~~~~~~~~~ ~~~~~~~~, ~~~~~~ ~~~ ~~~~~~~~~ Foch et l’école ~~~~~~~~ ~~’~~~~~~~~~~~~~~, ~~~ ~~~~~~~ ~~~~ ~~~~~ ~~~~~~~ ~~~ ~~~~ ~~~~~~~, ~~~ ~~~ ~~~~~ ~~~~~~~~~~~~ ~~~ ~~~~~~~~. ~~~~~ ~~~~~~~~~~~ ~~’~~~~~ ~~~-~~~~ ~~ ~~~~~ ~~’~~~~~~ ~~~~~~~ ~~~~~~, ~~~~~~ ~~~~ nuit sur place ; ~~~~~ ~~~~~ ~~~~~~ ~~~~~~~ ~~~ ~~~~~~~~ ~~~ ~~~~~~ ~~~~~ ~~~~~ ~~~~ ~~~~~~~, ~~~ ~~~~~ ~~~~~~ ~~~~~~~ ~~’~~~ ~~~~~~~~ ~~~ ~~~~ ~~~~~~ ~~~~~~-~~~~~, ~~~~ ~~~~~~~~~~~ : ~~’~~~~-~~-~~~~~ de faire le ~~~~~~~ ~~’~~~~ ~~~~~~~ ~~~ ~~~~~ ~~~ ~~~~~~~~~ ~~~~~~ ~~ ~~~~~~ ~~~~~~~~~, ~~~~ ~~~~ ~~~~~~~~ ~~~~~~~, ~~~~~ ~~~~ ~~~~~~~~ ~~~ ~~~~ ~~~~~~~~~ ~~~~~~~. ~~~ ~~~~~ ~~~~~ ~~~~~~ ~~~ voir dès aujourd’hui ~~~~ ~~~~~ ~~~~~~~ ~~~ ~~~ ~~~~~~, ~~~~ ~~~ ~~~~~ ~~~ ~~’~~~ ~~~ ~~’~~~~~~ ~~~~~~ ~~~~ ~~~~~~~~. ~~~ ~~~~~, ~~~~~~ ~~~~~ ~~~~~~~ ~~~~~~ ~~~~~ ~~~ ~~~~~ ~~’~~~~ ~~ la cathédrale, plus ~~~~~ ~~~ ~~~~~ ~~~~~~~~~ ~~ ~~~~~~~, ~~~ ~~~~~ ~~~~~~ ~~~~~ ~~~ ~~~~~~ ~~~~~~~~ ~~~ ~~~~~~~~~~ ~~~ ~~~~~~~~ ~~ ~~~ ~~~~~~~. ~~~ ~~ ~~~~~ ~~~~ ~~~~~~~~~ ~~~ ~~~~~~-~~~~~~~~~-~~~-~~~~~~~~~~ ~~~ de Saint-Just-de-Valcabrère, mais ~~’~~~~~~ ~~~~~~ ~~~~~, ~~~ ~~~~~~~~~~ ~~~~~~~~~~ ~~~ ~~~~~~~ ~~~~ ~~ ~~~~~ ~~~~~~~~~~~~~~~~~ ~~~~~~~~~~, ~~~~~ ~~~~~~~~ ~~~~ ~~~ ~~~~~~, ~~~~~~~~, ~~’~~~~ ~~~~~~ ~~ ~~~ ~~~~~~~ ~~~~~~~ ~~~ ~~~~~~~~~ de montagnes, chapiteau ~~~~ ~~~~~~~~~~, ~~~~~~ ~~~ ~~~ ~~~~~ ~~~~ ~~~~~~ ~~~ ~~~~~. ~~~~~~ ~~~~~~~~~~~-~~~~~ ~~~~~~ ~~~~~~ ~~~~~~, ~~~~ ~~~~~ ~~~~ ~~~~~~, ~~~~~ ~~~ ~~~~~, ~~ ~~’~~~~~~~ ~~~ ~~~~~~-~~~~~~-~~~-~~~~~~~, ~~~~ les protestants n’ont ~~~~~~ ~~~~~~~~~, ~~~ ~~~~~ ~~~~~~, ~~~ ~~~~~~~~’~~~~ ~~~ ~~~~~~~~~~~~~ ~~~~~~~~~~~~~~~, ~~~~ ~~’~~~~ ~~~~~ ~~~~ ~~~~~~-~~~~~~~ ; ~~~ ~~~ ~~~~~~ ~~~~~~ ~~~ ~~~~~~~~ “~~~~~” ~~~ ~~~~~~, ~~~~~ ~~’~~~~~, ~~~~~~ buffet chinois que ~~~~~~~ ~~~~~~~~~ “~~~ ~~~~~~~~~ ~~~ ~~~~~~”, ~~~~~ ~~~~~ ~~~~~ ~~ ~~~~~~~~~ ~~~~~~~~~, ~~~~ ~~~ moi.\nJe ~~~~~~~~~~ ~~~~ ~~~~~~~ ~~’~~~~ ~~~~~~ ~~~~ ~~~~~~~, ~~~~~~~ ~~~ ~~~ ~~~~~ ~~~~~~~~~, et que je ~~’~~~ ~~~~ ~~~~~~ ~~~~~~ ~~’~~~~~~ ~~~~~ ~~~~~~. ~~’~~~~ ~~~~ ~~~~~~ ~~~~~~ ~~~~~~~~, ~~~~~ ~~~~~~~~~ ~~~~~ ~~~~~~~~, ~~~ ~~~~ ~~’~~ ~~~~ ~~~~~~~~~ ~~~ ~~~~~~, ~~~~~~~ ~~~’~~~~~ ~~~~ ~~~ petit bonheur dans ~~~~ ~~~~~~~ ~~~~~ ~~~~~~~ ~~~ ~~’~~~, ~~~ ~~~ ~~~~~ ~~~~ ~~~~~ ~~~~~~~~, ~~~ ~~~~~ ~~~~~ ~~~~ ~~~~ ~~~~~~~~~, ~~~~~~~~~ ~~~~~~~ ~~~~~~~~. ~~~~~~~ ~~~~~~~~~, ~~~~ ~~ ~~~~ ~~~~ stage de l’E.N.A., ~~~ ~~~ ~~~ ~~~ ~~~~~~~, ~~~~~~~ ~~’~~~~~~ ~~~~~ ~~~~~~ ~~~~~ ~~~~~~~ ~~~ ~~~~ ~~~~~~~~~~, ~~~ ~~~~~~ ~~~~ ~~~~~~. ~~~ ~~~~ Hautes-Pyrénées ~~~~~~~ ~~~~~~ ~~~~ ~~~~~~ ~~~ ~~~~~~~~~~~~ par dérision, quand ~~~ ~~~~ ~~ ~~~~~~~, ~~~~~ ~~~~~ ~~~~ ~~~~~ ~~~ ~~~ ~~~~~-~~~~~ ~~~ ~~~~~~~~~. ~~’~~~~~~~ ~~~~ ~~~~~~~~~~~~~, ~~~ ~~~~~ ~~~ IVe ~~~~~~~ : ~~~~~~~~~ ~~~ ~~~~~~~~~~~ ~~~~ ~~~~~~~~~~~~ ~~~~~~~~, avec une assez ~~~~~~ ~~~~~~~ ~~’~~~~~~~ ~~~ ~~~~~~~~, ~~~ ~~~ ~~~~~ ~~~~~~ ~~~~~~~~~~~ ~~~~~~~, ~~~ ~~~~~~ ~~~~~~~~~~ ~~~~~~~~ ~~~ ~~~~ ~~~~~~~ ~~~~~~~~ ~~~ XVIIIe ~~~~~~~, ~~~~ ~~~ ~~~~~~ ~~~ ~~~ préfecture, qui lui ~~~~~~ ~~’~~~~ ~~’~~~ ~~~~~~~~ municipal.\nIl ~~ ~~ ~~~~~ ~~~~~~~~~ ~~~~~~~ ~~~~~~~~ ~~~ ~~~~~~~, ~~~~~~~~ ~~’~~~ ~~~~~~~~~~ ~~~~~~~~~~ ~~~~~~ ~~~~~~~, ~~~ ~~~~~~~~ ~~~~~ ~~~ ~~~~~~~~~ ~~~ ~~~ ~~~~~~~~~~~, justement. Ailleurs elles ~~~~ ~~~~ ~~~~~ ~~~~~~~~ ~~~~~~ ~~~~~ ~~~ ~~~~~~, ~~~~~~~~~~ ~~~ ~~~~-~~~ ~~~~~~~~~, ~~~~~~ ~~~~~~~~ : ~~~~~~ ~~~ ~~~~~~~ ~~~~~~~ ~~~ ~~~~~~~ ~~~ ~~~~~~~~, ~~~~ ~~~~~~~~~~~, ~~~ ~~~~~~, ~~~~~ modeste, de Théophile ~~~~~~~~, ~~~ ~~~~ ~~~~~ ~~~~~ ~~~~~ ~~~ ~~~~~ ~~~~~~~, ~~~~~ ~~~~~~~~~. ~~~~~~ ~~~ ~~~~~ ~~~~ ~~~~~~ ~~~~~~~~~~, ~~~ ~~~ ~~~~~ ~~~ ~~~~~~~~ — ~~~~~ ~~’~~ ~~~~~~~~~~ ~~~~~~ —, mais elle ~~ ~~~~~~~~ ~~~ ~~~~~~~~~~ ~~’~~~ ~~~~~~, ~~~~~~~~~~ ~~~~~~~ ~~~, ~~~~~~~~~~, ~~~~~~ ~~~~~~~~~. ~~~ ~~~ ~~~~~~~~ ~~~~~~~~ ~~~ ~~~~~~ ~~~~ ~~~~~~~~~~~~ ~~~~~~ ~~~~~~-~~~ ~~~~~~~ ~~~~~~, ~~~~~~ ~~~~, ~~’~~~~~~~~~, elle n’intéresse plus ~~~~~~~~~. ~~~~~, ~~~ ~~’~~~~ ~~~~ ~~~ ~~~~~ ~~~~~ ~~’~~~~ ~~~ ~~~~~~, ~~~~~~~ ~~~ ~~~~~~~~~~~ ~~~ ~~~ ~~~~~~~ ~~~~~~~. ~~~~~ ~~~~~~~ ~~~~~~ ~~ ~~~~~~~~~~ ~~~~ ~~~~~~~, ~~~ ~~~~~~~~~. J’y aurai au ~~~~~~ ~~~~~~~ ~~~~~~~~ ~~~~~~, ~~’~~~~ ~~~~ ~~~ ~~~~~~ ~~~~~ ~~~~ ~~~~~~~~~~ ~~~~ ~~~~~~~~~ ~~~ ~~~~~~ ~~~~~~~~ ~~~~~, ~~~~ ~~~~~~~ ~~~~ ~~~ ~~~~~ ~~~~~ ~~~~~~~~~~~~~~ ~~~~ ~~~ ~~~~ a offert, pour ~~~~ ~~~~~~~~, ~~~ ~~~~~~ ~~~ ~~~~~~~ ~~~~~~~~, Le ~~~~~~~ ~~~ ~~~ Maladeta, ~~~~~~~~~ ~~~~~~~~~ ~~~~~ ~~~ ~~~~~~~~ ~~~~~~~. ~~~ ~~’~~~~~~ ~~~~~~~ ~~~~~~ ~~ ~~~~~~~~~~~ ~~~~ ~~~~~ ~~~~~, Foch et Doré, ~~~~ ~~~ ~~~ ~~~~~~~~~~~ ~~~~~ ~~~~ ~~~~~~~~~~~ ~~ ~~~ ~~~~~ ~~~~~~~. ~~~~ ~~~~~ ~~~~~~~ ~~~~ ~~~~~~~~~ ~~~~ ~~~~~ ~~~~~~~~, ~~~~~~~~ ~~’~~~~ ~~~~~ ~~~~ ~~ ~~~~~~~~~ ~~~~ ~~~~~~~~~~~~ du peintre, en ~~~~~. ~~~~~~ ~~~~ ~~~~~~~~, ~~~ ~~~~~~~ ~~~ ~~~ ~~~~~~~ ~~’~~~ ~~~~~ ~~~~~~~~~, ~~~~~ ~~~ ~~~~~~ ~~~~~~, ~~~ ~~~ ~~~~~ 1929.\nDans ~~~ ~~~~~~~ ~~~~~~~— ~~~~~~ ~~~~~, ~~~~~ ~~~~~~ après-midi trop fréquenté, ~~~~, ~~~ ~~~~~~~~~~ —, ~~~ ~~~~~~ ~~~ ~~~~~ ~~~~, ~~~~~ ~~~~ ~~~~~ ~~~~~ ~~~~~~~~, ~~~ ~~~~~~~~ (~~~~-~~~ ~~~ ~~~~~ ~~~~~~~~ ~~ ~~~~~~~ ~~’~~~ ~~’~~~ ~~~~~ ~~~~~ ~~~~ Pyrénées ?), rappelle un ~~~~, ~~~~ ~~~ ~~~~~~~~~ ~~~~~~~~~~~~~, ~~~~~~~~~ ~~~~~ ~~~~~~~~ ~~~~ ~~~~-~~~~~~~~, ~~~ ~~~~~~ ~~’~~~~~~~~~~, ~~~~ ~~~~~~~~~ ~~~ ~~~~~~~~~ ~~~~~~ ~~ ~~~ ~~~~~~~~-~~~~~~. ~~~ ~~~~ ~~~~~ ~~~~~~~ ~~’~~~ ~~~~~-~~~~~~~, et plus tarabiscoté. ~~~~~ ~~~ ~~~~~~ ~~~ ~~’~~~~ ~~~~~~~~~~~ ~~~~~~ ~~~~~~ ~~~~~~~~ ~~~~ ~~~~~~~~~ ; ~~~ ~~~ ~~~~~ ~~~~ ~~~~ ~~’~~~~~~~~ ~~~’~~~ ~~~~ ~~~~~~~~~~~~~~, ~~ ~~~~~ ~~~~~ ~~~’~~~ ~~~~ ~~~~~~~~~, et qu’on y ~~~~~~~ ~~~~~ ~~~~~~~ ~~~~~~ ~~~ ~~~~~~ ~~~~~~~~~~, ~~~~~~~~~~~~~ ~~~~~~~ : ~~’~~~~ ~~~~~ ~~~~~~~~. ~~~~~ ~~~ ~~’~~ ~~~~~~~ ~~~~~~ ~~~~~~ ~~~~~~~~~~, ~~~~~~~~~~, ~~~~~~~~~ ~~~ ~~~~~~~~~ ~~~~~~~ ~~~~ ~~~~~~~~~ ~~~ français, bien exposés, ~~~ ~~~~~~~~~ ~~~~~~~~~ ~~~~~~~~~, ~~~~~~~~ ~~~~~~ ~~~~~~ — ~~’~~~ ~~~~~~~~~ ~~~ ~~~~ ~~~~~~~ ~~~~~~~~~~~ militaire.\nLes ~~~~~~-~~~~~ ~~~~~ ~~~ ~~~~~~~~ ~~~~~~, ~~~ ~~~~~~~~~~ ~~~ ~~~~ ~~~~ ~~~~~~~~~~~~~ ~~~~~~~~~, d’ailleurs. La collection ~~~ ~~~~~~~~~ ~~~~ ~~ ~~~~~ ~~~~~~~ ~~~ ~~~~~~~ ~~~~~~ ~~~ ~~~~~~ ~~~ ~~~~, ~~~~~~ ~~~~ ~~~~~ ~~~~~ ~~~ ~~~~~ ~~~ ~~~~~~~ ~~~~~~~, ~~’~~~~~~~~, ~~~ ~~~~ ~~’~~~~~~~~ ~~~~ de la tête ~~~ ~~~~ ~~~~~~~~ (~~~~~~ ~~~ ~~~~~~~~ ~~~~~, ~~~ ~~~~~~ ~~~~~). ~~~ ~~~~~~~ ~~~ ~~’~~~~~~~~~~~~ ~~~~ ~~~ ~~~~~~~~~, ~~~ Christ ~~~~ liens ~~~~~ ~~~~~ ~~~’~~~ ~~~ ~~’~~~ ~~~~~~~~~~, même si les ~~~~~~~~~~~~~~~ ~~~~ ~~~~~ ~~~~~~~~ ~~~ ~~~~~~~~~ ~~~~ ~~~ ~~~~~~ ~~~~~~ ~~~~. ~~’~~~ ~~~ ~~~~~~~~ ~~ ~~~~~~~~~~, ~~~~~ ~~~ ~~~~~, ~~~~ ~~~~~ ~~~~~~~~ ~~~~~, Anthonis Mor, ~~~~~~~ ~~~ mois dernier à ~~~ ~~~~~, ~~~ ~~~~~~~~~~~~, ~~~ ~~~~~~~~~~~ ~~~ ~~~~ ~~~ ~~~~~~~~~ ~~’~~~~~~ ~~~~ ~~~~~ ~~~~~~~~~ ~~~~~~ ~~~~~~, ~~~~ ~~~ ~~~~~~~, ~~~~~ ~~~~~~~ ~~~ ~~~~~~~~~~~~~, ~~~~~ ~~~~ ~~~~~, ~~~~~ pleine justice — ~~~ ~~~~ ~~~~~ ~~~’~~~~~ ~~ ~~~~~~~~~ ~~~~ ~~~~ ~~~~, ~~~ ~~~~ ~~’~~~~ ~~~~ ~~~~~~~~~~.\nDans ~~~ ~~~~~~ ~~~~~~~~~~~ ~~~ ~~~~~~~, ~~~~~ ~~~~~ ~~~~~~~~~ ~~~~ ~~~~~~~~~, ~~~~ ~~~~ chevalets et des ~~~~~~~~~~~~ ~~~ ~~~~~~~~, ~~~~ ~~~~~~~ ~~~~~~~~~~~ ~~~ ~~~~~~ ~~~~~~~, ~~~~~~~~ ~~~~~~~~~ ~~~~ ~~~~ ~~~ ~~~~~~~-~~~~~~~ ~~~ ~~~~~~~ ~~~ ~~’~~~~ ~~~ ~~~~~~~~, ~~~~~ ~~~~-~~~ ; ~~~ ~~~~, ~~~~~~~~~~~~, “~~ connu tout le ~~~~~~”, ~~~~~~ ~~~~ ~~’~~~~~~~~~~ ~~~~ ~~~~~~~~~. ~~~~ ~~~~~~-~~~~~ ~~~~~~ ~~’~~~~~~~ ~~~~~ ~~~~~~ ~~~~~~~ ~~~ ~~~~~~, ~~~~~ ~~~~~ ~~~ ~~~~~~ ~~~~~~ ~~~~~~~~~. ~~~~ ~~~~~ ~~~~~~~~~~ ~~’~~~~~~~~ ~~~~~~~~ (~~’~~~ cru d’abord à ~~~ ~~~~~~~~ ~~~ ~~~~~~~~~…) ~~~~~ ~~~~~~~~~~~~~ ~~~~~ ~~~~~~~~~~~~~~ ~~~~~~~, ~~’~~~~ ~~ ~~~~~~~~~, ~~’~~~~ ~~’~~~~~~~~ ~~~~~.\nvoir l’entrée du dimanche 25 février 2018 et ses 38 images dans Le Jour ni l’Heure


Pontfadog zo ur gêriadenn e distrig Wrecsam, e biz Kembre. E-barzh kumuniezh Glyntraean emañ. E Dyfffryn Ceiriog emañ, er c'hornôg da Y Waun, en un tolead ma veze korvoet mengleuzioù gwechall.\nBetek 2013 e oa un dervenn gozh er gêriadenn, Derwen Bontfadog ("dervenn Pontfadog"), kontet da vezañ an hini goshañ e Breizh-Veur a-bezh. D'ar 17 a viz Ebrel 2013 avat e voe diskaret gant ur gorventenn.\n↑ Oak tree's royal roots honoured, BBC 04-06-2002\n↑ Pontfadog Oak: 1,200-year-old tree toppled by winds, BBC 19-04-2013\nAdtapet diwar « https://br.wikipedia.org/w/index.php?title=Pontfadog&oldid=1978492 »


Tourisme Dol de Bretagne, Mont Dol - Visite / Visiter Bretagne\nBeg Lokmazhe Gwal-Liger hag an aber Roc’h-an-Argoed\nSant Geltaz ha chapelioù ar Blavezh Gwenrann Klison\nKêr-benn relijiel gozh eus ar Grennamzer Tweet\nKêr eskobel gozh Dol, ur gêr war dreuzoù Breizh, a zispak he zeñzorioù savouriezh d’ar weladennerien. Iliz-veur sant Samzun, fleurenn ar stil gotek breizhek, tiez eus ar Grennamzer… Testenioù eus ar savouriezh met ivez ur gwel hep e bar war bae Menez-Mikael-ar-Mor a-bezh eus lein Menez-Dol.\tDaoust ha gouzout a raec’h e voe Dol, bet kêr-benn relijiel ar roue Nominoe en 9vet kantved, ur gêr eskobel betek an 19vet kantved ? An iliz-veur, ur monumant pouezus evit a sell ouzh ar stil gotek breizhek, zo test eus an amzer dremenet speredel-se hag a zo dellezek da vezañ gweladennet. Na chomit ket da vamañ ouzh he zalbenn dolzennek hepken, kit da welet pegen mistr ha skañv eo en diabarzh. Ha m’ho peus c’hoant da c’houzout hiroc’h e c’hallit mont da welet Mirdi an IIizoù-meur, a-dal d’an iliz-veur evit kompren penaos e veze savet an ilizoù-meur en Europa.Beaj er GrennamzerOuzhpenn an iliz-veur ez eo ivez gant an annezoù eus Straed Vras ar Stuarted e viot lakaet dindan gazel-ge. Parit ho selloù etrezek an tiez porched ha pileroù evit bamañ outo. Ti ar paledoù bihan, eus an 12vet kantved, zo unan eus koshañ tiez Breizh !Ur menez mojennoùWar-hed 3 km eus kêr emañ Menez-Dol. Ur roc’h greunit eo, 65 m a uhelder dezhi zo bet awenet e-leizh a vojennoù ganti. Kontet e vez o dije stourmet sant Mikael hag an diaoul an eil ouzh egile eno. Gant roudoù eus skilfoù ha revr an diaoul, kerkoulz hag enlouc’h sant Mikael, e ouzomp e oa bet eus an emgann mojennel-se. E lec’h all ez eus traoù da vamañ outo ivez. Estlammit kentoc’h ouzh ar bae en em astenn dirazoc’h. Etre Konkaven ha Granville, hep ankounac’haat Menez-Mikael-ar-Mor.\nDaoust ha gouzout a raec’h ? (pe Mammouted, arzhed ha frikorneged)En 19vet e oa bet graet furchadegoù ha gant-se e oa bet lakaet ur gwelead pouezus eus henoadvezh ar maen e gouloù. Bez’ e oa relegoù loened a-zegadoù, en o zouez mammouted, frikorneged hag arzhed zoken !\nLiens utilesMont Dol\tDol (ha Menez-Dol)\nUn guide pour découvrir la Bretagne Nord hors des sentiers battus ! Ecrit par 4 auteurs d’origine bretonne, ce guide recense tous les lieux et sites méconnus, cachés et/ou insolites que les autres guides ne mentionnent pas. Un incontournable pour les voyageurs curieux !\nA paraître le 9 mai 2011 Editions Jonglez, Les guides écrits par les habitants Sellet ivez ouzh


Buhez ar Sent/1894/Ambroaz - Wikimammenn\nBuhez ar Sent/1894/Ambroaz\n◄ Nikolas Ambroaz Gouel Mari konsevet heb Pec’hed ►\nTud Ambroaz a ioa euz a Rom ; mes he dad a oue hanvet da c’houarner e Frans goude m’oa dimezet hag eno eo e c’hanaz ar Zant er bloaz 340. D’ar mare m’edo c’hoaz enn he gavell, ec’h erruaz ganthan eunn dra zouezuz meurbed. Eunn devez m’oa kousket, he c’hinou digor-frank, e oue guelet eunn hed guenan o nijal enn dro d’he benn. Lod anezho a iea enn he c’hinou, a deue er meaz, hag a iea ebarz adarre egiz p’o devije bet c’hoant da ober ho mel eno. Ar plac’h kavell a falvezaz d’ezhi ho c’has kuit gant aoun na rajent drouk d’ar c’hrouadur ; mes tad Ambroaz a viraz outhi, enn eur lavaret : « — List, list ; ann dra-ze a zinifi eunn dra vraz bennag. » Evit guir, ann dra-ze a zinifie e vije divezatoc’h komzou ar Zant bepred dous evel ar mel.\nAmbroaz ne oa nemed pevar bloaz pa varvaz he dad. Neuze he vamm a zistroaz da Rom, hag a lakeaz anezhan er skol gant ar vistri habila euz he amzer. O veza m’en doa eur spered lemm, e teske ar pez a garie ; mes he furnez a ioa c’hoaz treac’h d’he vouiziegez, ha pa oue echu he studi ganthan, n’en doa ket he bar etouez ann dud iaouank all euz he oad.\nA benn eunn tachad e oue hanvet da c’houarner e Milan. Hogen, eskop ar gear-ma o veza deuet da vervel, ann dud a iliz hag ar bobl en em asamblaz evit choaz eunn eskop all. Mes ne c’hellent ket en em glevet, hag ar bobl en em rannaz e diou gostezenn hag a ioa ker kounnaret ann eil ouz eben ma'z oant dija prest d’en em ganna.\nAmbroaz a zonjaz oa he zever mont da lakaat ar peoc’h entrezho, ha setu hen d’ho c’haout ha da gomz outho ker brao ma lavaraz eur paotrik a vouez huel, a greiz m’edo o parlant : « — Ambroaz da eskop ! » Kerkent ar bobl holl a griaz a bouez-penn evel ar paotrik : « — Ambroaz da eskop ! Ambroaz da eskop ! »\nAnn impalaer a oue foug ennhan pa glevaz oa bet kavet din da veza eskop unan eus ar re a c’houarne ar vro euz he berz. Ar c’helou-ze a reaz ive kalz plijadur da brefed Rom ; rak hema eo en doa kaset Ambroaz da Vilan, hag enn eur gimiada diouthan en doa lavaret d’ezhan : « — En em gomportit, ne lavarann ket evel eur barner, mes evel eunn eskop. »\nGoulskoude Ambroaz ne felle ket d’ezhan a briz ebed kemeret ar garg a ioa c’hoant da lakaat var he ziouskoaz ; mes, kaer en devoue, senti a renkaz erfin. O veza n’oa ket c’hoaz den a iliz, e resevaz dindan eiz dez ann donzur zantel, ann Ursiou munut hag ann Ursiou all betek ar velegiach, ha d’ann eizved devez e oue sakret eskop.\nSant Ambroaz en deuz skrivet ive levriou kaer evit kelennadurez ann dud fidel. Mes abarz ar fin e kouezaz klanv, hag e varvaz e peoc’h d’ar 4 a viz ebrel euz ar bloaz 397. He c’houel hag he offis a vez great d’ar 7 a viz kerzu abalamour ma oue sakret eskop da genver ann deiz-ma.\nDa genta. — Red eo gouzout peur tevel evit gellout parlant mad.\nD’ann eil. — Eur spered dous hag eunn doare chentil a blij da bep unan, hag a c’hounit buhan kalounou ann holl.\nD’ann trede. — Guella ma tiskouez ann den he nerz eo o trec’hi he dechou fall hag oc’h en em drec’hi he-unan.\nD’ar pevare. — Ar c’hristen a dle ober peb tra evit Doue mar en deuz c’hoant e teufe peb tra da vad ganthan.\nAdtapet diwar « https://br.wikisource.org/w/index.php?title=Buhez_ar_Sent/1894/Ambroaz&oldid=30906 »


Kenta lizer d’ar Gorintianed - Le Diocèse de Quimper et Léon\nAccueil - Testamant Nevez - Kenta lizer d’ar Gorintianed\nKenta lizer d’ar Gorintianed :\nI. 1 Paol, galvet da veza abostol Jezuz Krist, dre volontez Doue, ha Sosten or breur, 2 da Iliz Doue a zo e Korint, d’ar re a zo bet santelleet en Aotrou Krist ha galvet da veza sent, evel d’ar re oll a halv Ano Jezuz Krist on Aotrou, e-neus forz peleh e vefem, int-i ha ni, 3 deoh gras ha peoh a-berz Doue on Tad hag a-berz Jezuz Krist on Aotrou., 4 Trugarekaad a ran Doue bepred ablamour deoh evid gras Doue a zo bet roet deoh er Hrist Jezuz. 5 Peogwir oh bet pinvidikeet ennañ e peb tra, e peb komz hag e peb gouiziegez, 6 evel ma ’z eo bet starteet en ho touez an testeni roet d’ar Hrist… 7 Evel-se ne vank gras ebed deoh endra ma hortozit diskuliadur an Aotrou Krist ; 8 Eñ ivez a zalho mad ahanoh beteg penn, deoh da veza direbech pa erruo Deiz an Aotrou Krist. 9 feal eo Doue, eñ hag e-neus ho kalvet da veva en unaniez : gand e vab Jezuz Krist an Aotrou.\n5 Petra eo Apollos ? Petra eo Paol ? Servicherien hag o-deus degaset ahanoh d’ar feiz. Peb hini e-neus labouret hervez an donezonou bet roet dezañ gand an Aotrou. 6 Me am-eus plantet ; Apollos e-neus douret ; med Doue eo an hini e-neus lakeet da greski. 7 Evel-se an hini a blant n’eo netra ; netra an hini a zour. Doue hebken a gont : an hini a laka da greski. 8 Planta pe zoura a zo heñvel, ha peb hini a resevo e hopr hervez al labour e-no greet, 9 – rag asamblez e labourom e labour Doue, ha c’hwi eo ar park labouret gand Doue, an ti ema o sevel.\n6 Ablamour deoh, va breudeur, am-eus displeget an traou-se en eun doare-all, ouz o lakaad war gont Apollos ha war va hont din va-unan, deoh da zeski, diwar ar skouer a room, chom heb kemer lorh o sevel gand unan a-eneb egile. 7 – Rag piou a ra dit beza disheñvel ? Petra az-peus ha n’az-pefe ket resevet ? Ha m’az-peus resevet, perag kemer lorh ahano evel ma n’az-pefe ket resevet ? 8 Bremañ dija ho-peus bet ho kont ! Dija ez-oh pinvidig ! Hebdom ez oh rouaned ! Salv e vefeh, ma hellfem ni ivez beza rouaned ganeoh, 9 rag me a zonj din e-neus Doue on lakeet, ni ebestel, er plas diweza, evel tud barnet d’ar maro, roet da arvesti d’ar bed, d’an êlez koulz ha d’an dud. 10 Ni a zo foll ablamour d’ar Hrist, med c’hwi a zo fur e Jezuz Krist, ni a zo gwan, med c’hwi leun a nerz, c’hwi a zo enoret, ha ni disprizet. 11 Bremañ c’hoaz on-eus naon, on-eus sehed, emaom en noaz, gwallgaset, o foeta-bro ; 12 poan a gemerom o labourad gand on daouarn. Komzou dismegañsuz a vez distaget ganeom, hag e respontom gand bennoziou ; heskinet e vezom hag e houzañvom ; droug prezeget e vez diwar or penn ha ni a glask frealzi. 13 Beteg bremañ e heller lavared ez om lastez ha lostennajou ar bed.\nLizer d’ar Romaned Eil lizer d’ar Gorintianed


Eil levr - IV - Wikimammenn\nEil levr - IV\n◄ Diwar-benn ann den a gar ar peoc’h Eil levr - IV Red eo d’ann den sellet piz out-han he-unan ►\nDiwar-benn ann den a zo glann he ene hag eeun he galoun.\n1. — Sevel a ra ann den dioc’h traou ar bed diwar bouez diou askel, me lavar diwar bouez eur galoun eeun hag eunn ene glann. Hor menosiou a dle beza eeun, hor c’harantez a dle beza glann. Eur galoun eeun a ia war-zu Doue, eur galoun c’hlann a stag out-han hag a gar anezhan.\nNe vezo ket diez d’e-hoc’h ober ar mad, mar d-eo distag ho kaloun dioc’h pep karantez direiz. Ma na glaskit nemet plijout da Zoue, ma na glaskit nemet mad ho nesa, ho kaloun a vezo eaz hag eun he frankiz.\n2. — Ma ve eeun ho kaloun, neuze kemend a zo krouet a ve evid-hoc’h evel eur mellezour pe eur skouer a vuez, evel eul levr a zo enn-han kalz a gelennaduresiou santel. Ne d-euz netra war ann douar, peger bihan ha pegen dister-bennag e ve, na ziskouez d’e-omp madelez ann Aotrou Doue. Ma ve ho kaloun mad ha glann, neuze e welfac’h skler pep tra, hag e prizfac’h anezho hervez ma’z int dirak Doue.\nEur galoun c’hlann a well enn env hag enn ifern. Dioc’h ma’z eo ann den enn he ziabarz he-unan, e varn ivez ann traou a-ziaveaz. Mar d-euz eul levenez-bennag er bed, ez eo avad evid ann den a zo glann he galoun. Mar d-euz ivez enkrez ha poan enn eunn tu-bennag, den n’her goar gwell eget ann hini a zo fall he goustians.\n3. — E-c’hiz ma teu ann houarn da zivergla, e-c’hiz ma teu da veza ruz-glaou, pa vez lekeat enn tan, evel-se ann den, pa en em ro holl da Zoue, a zeu da deurel he ziegi diout-han ha da veza eunn den nevez.\nPa zeu ann den da ienaat e-kenver Doue, neuze en deuz aoun rak ann distera poan, hag e tro eaz war-zu frealzidigez ar bed. Enn enep, pa zeu d’en em drec’hi da vad he-unan ha da gerzet kalounek enn hent ann Aotrou Doue, neuze e kav eaz ar pez a gave diez diagent.\nPa falvezaz da Jezuz-Krist rei d’he ziskibien eur skouer da veza heuliet, ha klask a eure evit-se tud brudet dre ho gwiziegez ha dre ho spered lemm. Netra avad. Gervel a reaz eur bugel bihan, hag o veza lekeat anezhan e-kreiz etre-z-ho, e lavaraz : E gwirionez lavaret a rann d’e-hoc’h : ma ne zistroit ket oc’h Doue dre wir binijen, ma ne zeuit ket da veza hevel oc’h bugale vihan, ne d-eot ket e-barz rouantelez ann env.\nPetra ’ta welomp-ni er vugale ? Kalounou eeun ha glann. Kredi, karet hag ober a reont pep tra a ioul frank, enn eur heulia mouez ho c’haloun ; setu ar pez a blij da Zoue. Doue ne c’houlen na pedennou hirr na gomziou kaer, na prederennou braz hag huel ; ne c’houlen ken nemet gwir garantez eur galoun eeun ha displeg.\nSantela tra a oufac’h da ober eo en em ankounac’haat a-grenn hoc’h-unan, c’hoantaat ar pez a blij da Zoue ha netra ken, hag ober pep tra hervez ma c’hourc’hemenn, hep klask anaout he henchou. Ann neb a raio evel-se, braz e vezo he c’hopr, rak skrivet eo bet : Euruz ar re a zo glann ho c’haloun, o veza ma welint Doue.\nAdtapet diwar « https://br.wikisource.org/w/index.php?title=Eil_levr_-_IV&oldid=74519 »\nKemmoù diwezhañ degaset d'ar bajenn-mañ d'an 17 Gwe 2015, da 13:23.


Buhez ar Zent. pages 454, 455, 456. Encyclopédie Marikavel.\npages 454, 455, 456\noeiz, mab da Ferdinand Gonzag, markiz Castiglione, ha daVartha Tana Santena, a oa ken dister o tont er bed ma oe kristanet raktal, hag en doare-ze, kouls lavaret, e c'hanas evit an nenv arôk genel evit an douar.\nKerkent ha ma teuas e spered da zigeri, en em ginnigas da Zoue, hag e reas d'e zantelez kreski a ze da ze. Da nao bla, dirak ôter ar Werc'hez en Floranz, e reas le da viret bepred e werc'hded; adalek neuze, Doue hen miras diouz pep droug, en eun doare burzudus, rak ne zavas netra ebet ken, nag en e gorf, nag en e spered, hag a vije goest da strafuilhan glanded e ine.\nGwaskan a rê kement war e dechou fall, ma n'hallent ket sevel o fenn; ken eveziant oa ive war e skianchou, ha war e zaoulagad dreist-oll, ma chômas bla er Spagn, da floc'h gant an impalaerez Mari, hep sevel e zaoulagad da zellet outi, tâl ouz tâl, eur wech hepken.\nAbalamour da ze e lavared : « Loeiz Gonzag a zo eun den hep korf, pe eun êl en eur c'horf, unan a zaou. »\nNe oa ket awalc'h d'an den yaouank santel teuler evez war e skianchou; en em gastizan a rê c'hoaz muian m'halle; yun a rê ter gwech er zun, hag en unan eus an tri devez-ze, zoken, ne gemere nemet bara ha dour d'e brejou; da gentan, en em skourjeze ive ter gwech er zun, mes dont a reas goude-ze d'hen ober ter gwech bemde. O vezan ma kave re vlod e wele, e lake, dre guz, eun tamm planken bennak ennan evit ma vije kaletoc'h; en noz, pa grede ne vezed ket war evez anezan, e save hag e chôme daoulinet war leur e gambr hag en korf e roched, da bedi ken na venne kouezan gant ar skuizder ha gant ar riou.\nGouzout a rê derc'hel ken tost war e spered, ma ne dec'he tamrn digantan, pa veze o komz ouz an Otrou Doue dre ar beden.\nAbred e savas c'hoant gantan da vont da vanac'h, mes mab henan oa, hag epad tri bla, e dad a enebas outan muian m'hallas; da seitek vla, koulskoude, e c'hallas kaout ôtre da heuilh e vennad. hag ec'h eas en Kompagnunez Jezuz.\nEno e oe skouer an holl; sentus oa war bep tra, war an treo bihannan kenkouls ha war an treo brasan; ne rê van ebet ouz ar bed, ha n'en devoa nemet kasoni outan e-unan. E garante evit Doue a oa ken birvidik ma lake e gorf da deûzi tamm ha tamm; gourc'hemennet a oe d'ezan distrei eun draïg bennak e spered diwar dreo an nenv, mes kaer en devoa klask tec'hel diouz an Otrou Doue, hen c'have bepred dirazan.\nEr bla 1591, ar vosen a grogas en kêr Rom; Loeiz a c'houlennas mont war-dro ar re glanv; eno e pakas e varo. Tremen a reas da eizvet Gouel ar Zakramant, an 20 a vezeven 1591.\nDaou vla warn-ugent tri miz hag unnek devez, n'en devoa ken.\nTri bla goude, e vamm a 'n em gavas gwall glanv hag a 'n em erbedas outan; raktal e teuas d'ezi ar yec'hed. Hennez a oe kentan mirakl grêt gant Loeiz Gonzag goude e varo, Gregor XV a lakas e hano war roll au dud eürus, d'an 2 a viz here 1621; markizez Kastiglione a veve c'hoaz d'ar mare, hag a c'hallas pedi dirak relegou he mab, savet war an ôter.\nEn hon bro, e rêr hirie ive gouel sant Mewen, a c'hanas en Bro-Geumru, war-dro ar bla 520, hag a ziskennas en Bro-Arvor, da heul sant Samson, er bla 550.\nSevel a reas manati Gaël, en kreiz koad Brésilien; eno e varvas, en e gant vla, hag eno ive e oe sebeliet.\nMiraklou bras a c'hoarvezas e-tal e ve, hag a ziskouezas brasder e c'halloud dirak Doue.\nSant-Neven, en eskopti Léon, Tremeven, Ploeven ha Gwilligomarc'h. en eskopti Kerne, o deus e gemeret da batron.\nFurnez ha yaouankiz\nAr c'horf en deus ezom da vezan maget alïes, ha pa ve oc'h ober e gresk, en deus ezom da vezan maget gwelloc'h.\nEvit an ene eo henvel, hag eun den yaouank hag a fell d'ezan ren gant furnez e yaouankiz, a dle kemer ar pleg mat da gommunian, kouls lavaret, ken alïes ha bep sun (1).\nLavaret a raio marteze : « Mes n'on ket din d'ober an dra-ze ! »\n- Ar zent n'int ket din, an ele n'int ket din; nan, n'oc'h ket din, rak n'eus nemelt Doue hag a vefe din da dostât ouz Doue, mes n'ep ket abalamour m'oc'h din eo e lavar Doue d'ec'h tostât ouz e dôl : abalamour rn'ho peus ezom eo ! Kommunian rèr evit kaout bue Doue : seul-nebeutoc'h ho peus anezi, ha seul-muioc'h a ezom ho peus eta da gommunian.\n« Muioc'h a zevosion am bezo, ma n'an ket alïes ! »\n- An neb a chom pell hep dibri, a zebr gant muioc'h a brez; mes ne ra ket kement a vad e voed d'ezan evel ma ra d'an hini a. gemer e bred d'an heur. « N'ho pezo ket muioc'h a zevosion, eme sant Fransez a Zal, rak ne rèr mat nemet ar pez a rêr alïes. »\n« Me ne wellaan ket ! »\n- Ar c'hrouadur a zebr bara bemde, lia ne deu ket, en eun devez, da vezan eur gwaz.\nHoc'h ene, kennebeut, ne deuio ket bue Doue da vezan krenv ennan en eun tôl.\nKredet ac'hanon; n'eus den yaouank ebel, etre seitek hag ugent vla, goest da vale war hent striz ar vue, glan e lagad. eün e zell, seder e dâl, ma ne dosta ket alïes ouz tôl ar Zakramant, rak d'an oad-ze, au techou a darz en kalon an den o deus kement a nerz, ma n'eus nemet korf ha gwad Hon Zalver Jezuz-Krist goest da zont a ben aneze.\n(1) En amzer gentan an Iliz, an holl gristenien a gommunie beb oferen a glevent.


Pajenn:Catechis, 1817.djvu/166 - Wikimammenn\nson a dleer da rei promptamant, gant joa, gant carantez, gant prudanç, gant lealdet, eus on mado ha non pas a vado ar re all.\nAn den santel Tobi a voa Judæo eus a Dribut Nepthalim. Aboe e vugaleaich en defoa dougeanç Doue en peini e c’helevas e vap. Salmanasar Roue eus an Assiri en cassas captif da Niniv. Tobi a rentas d’ar gaptivet eus e vro pep sort servich mad. Doue a eure dezàn cavet graço mad ar Roue peini a roas dezàn al liberte da vont ha da dont partout dre ar Rouanteles. An den santel ne brofitas eus al liberte-se nemet evit bisitàn ar gaptivet. Cavet a eure un den hanvet Gabelus, peini a voa paour. Voar e c’her e prestas dezàn dec talant, ur somm peini en devoa a liberalite ar Roue. Salmanasar o vezàn maro en defoe evit successeur Sennacherib, peini en defoa drouc ous an oll Judævien. Tobi a redoublas e sourci en quêver ar gaptivet, hac a gontinuas a enep difen ar Roue da sebeliàn ar ie varo. Ar Roue a gassas tud evit en lazàn ha\nAdtapet diwar « https://br.wikisource.org/w/index.php?title=Pajenn:Catechis,_1817.djvu/166&oldid=117754 »\nKemmoù diwezhañ degaset d'ar bajenn-mañ d'an 2 Eos 2018, da 14:57.


Bep bloaz, e penn kentañ miz Here e vez pedet tud Plouzane ouzhpenn 70 vloaz da gemer perzh en un endervezh laouen gant Kreizenn Obererezh Sokial ar Gumun (KOSG). Un doare eo d'en em gavout asambles ha da bakañ merenn vihan. Aozet e vez an abadenn evit kaout plijadur hag evit lakaat an holl da gemer perzh ; kanerien ha dañserien a ziskouez o barregezhioù.\nDigoust e vez an abadenn hag ar merenn vihan ; ret eo en em enskrivañ avat, evit aesaat an aozadur. Keloù a vez kaset dre Plouzané-Infos ha dre ar c'hazetennoù.\nBurevioù serret d'ar meurzh


izher kaset da Manuel Valls gant Joan Daniel Bezsonoff Aotrou Ministr, Kemer a ran ar frankiz da skrivañ al lizher-mañ deoc´h evit reiñ ma gourc´hemennoù deoc´h abalamour ma'z oc'h bet anvet d´ur post ken pouezus. Ne gav ket din ez anavfec´h ac´hanon. Gant ho kargoù ne zleit ket kaout kalz amzer da lenn klaz levrioù katalonek. A viskoazh on bet douget deoc´h pa´z eus kalz traoù hag a zo boutin deomp hon-daou. C´hwi zo ganet e Barselona e 1962 ha me e Perpignan e 1963. C´hwi zo maer kêr-Evry ha me ´m boa tremenet ul lodenn vras eus ma bugaleaj e Massy, 17 kilometrad diouzh ho kêr. En tu all d´an istor bihan, on bet plijet bepred gant ho mennozhioù. C'hwi z our sokialour bet dilezet gantañ loaroù kozh ar varksouriezh. N´oc´h ket taget gant an aelouriezh, an dallegezh spered evel kement a gamaraded eus ho strollad. Un den pleustrek oc´h, eoriet er gwirvoud. Padal n´hoc´h eus ket dilezet uhelvennadoù ho yaouankiz nag ar youl da wellaat ar gevredigezh, da lakaat anezhi da vezañ reishoc´h. Evel an holl Frañsizien oc´h bet azezet war bankoù skol ar Republik hag he deus roet deomp un deskadurezh solut hag ur stummadur sevenadurel priziet ganeomp. Trist eo kalz eus keodedourien Frañs avat rak ar Republik ne ro ket tu dezhe da ren ur vuhez seder. Displegañ a ran, Aotrou Ministr. Plijout a ra ar galleg kalz din ha laouen on o vezañ gouest da gompren holl arlivioù kanaouennoù Jacques Brel ha Georges Brassens, da c´hallout lenn war-eeun Marcel Proust, Balzac pe Flaubert, da anavout holl filmoù Louis Jouvet pe Jean Gabin. Plijet e vije bet avat m´he dije ar Frañs zous karet he c´hoarezed bihan katalonek, okitanek, euskarek, korsek, arpitanek, brezhonek, flandrezek, elzasek. N´emaomp ket en XIX vet kantved ken. War sevel Europa emaomp. Diskaret eo bet an harzoù ha poent e vefe marteze d´ar republic chom hep en em santout gourdrouzet hag anavout he finvidigezh yezhel. Aotrou Ministr, c'hwi hag a zo Katalonad, ha fellout a ra deoc´h e varfe da viken war douaroù ar Frañs ar yezh a gomzit gant ho mamm? Hep ar c´hataloneg, an okitaneg hag o holl c´hoarezed e vije ar Frañs ur vered yezhoù, kañvaouus, disec´het , trist evel un hañv hep heol hag ur vuhez hep karantez. b>Joan Daniel Bezsonoff,skrivagner katalanek Troet e brezhoneg gant Gwenael Emelyanoff Source : http://www.agencebretagnepresse.com/fetch.php?id=26114Copyright © agencebretagnepresse.com\nJoan Calsapeu, ,


Claude Émile Schuffenecker pe Émile Schuffenecker, bet ganet d’an 8 a viz Kerzu 1851 e Fresne-Saint-Mamès hag aet d’an Anaon d’an 31 a viz Gouere 1934 e Pariz, a oa ul livour postimpresionour gall.\nBet eo e-touez al livourien bet e Pont-Aven, tro-dro da Baul Gauguin. Livet oa bet gant Schuffenecker fent-poltred Gauguin, anvet Synthétisme.\nErbedet e oa bet dezhañ gant Gauguin klask tremen hep livañ an natur rik evel m'emañ, hogen klask mont davet an difetisder a-benn tostaat d'an doueel, d'ar speredel.\nPrestet en devoa arc'hant da C'hauguin. Dastumadeg Gauguin a oa bet fiziet ennañ e-keit ha ma oa hennezh o veajiñ en inizi. Bec'h a oa savet etreze da c'houde, pa lavare Gauguin war un ton hek a-zivout Schuffenecker e oa anezhañ, un den dister ("un médiocre") a vije bet « ganet da vout micherour, porzhier pe genwerzhour, den da c'hortoz pep tra digant ar re all evit dont da vezañ ur perc'henn. »\nE 1903 e c'houlennas e wreg an torr-dimeziñ, hi o vezañ « ur gwir berseval » hervez komzoù Gauguin.\nForanet e voe e zastumadeg livadurioù, en o zouez 7 Cézanne, 7 Van Gogh ("Paotr al lizheroù", "Le Bon Samaritain", un "Arlésienne", ur skouerenn eus an "Tournesols", "Souvenir du jardin à Etten"). Darn eus an torkad taolennoù-mañ a voe gwerzhet da Chtchoukine ; el lod-se e oa ivez un nebeud re gant Gauguin ("Le Christ jaune", da skouer), engravadurioù japanat ha tresadennoù gant Odilon Redon.\nDaremprediñ a reas, e Pariz, er "ruskenn", al livour Victor Dupont eus al luskad faovouriezh. Lesanvet e voe gantañ "Schuff ar Ruz" abalamour d'e vennozhioù anarkour. Mervel reas e Pariz e 1934.\nKuzh-heol e Konk-Kerne\nGweledva e Breizh\nTeknikoù, Skolioù[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Émile_Schuffenecker&oldid=1872193 »\nKemmoù diwezhañ degaset d'ar bajenn-mañ d'an 23 Ebr 2020, da 19:14.


Tombola Diwan ! - Skol Diwan Roazhon\nGouzout hiroc’h war « Buhez ar bodadoù labour » 5 a viz Ebrel 2019\nUn institusion eo deuet tombola Diwan da vezañ. Gant aon e vez gortozet gant lod zo, ha gant levenez gant lod all ! Ur seurt tailh dispac’hel evit sikour Diwan da greskiñ ha degas un nebeud gwenneien d’ar skolioù. Ne chom nemet un nebeud devezhioù evit gwerzhañ pe prenañ tikidi. Trugarez d’ar familhoù da zegas d’ar skol seulennoù ar c’harnedoù hag an arc’hant e fin miz Mae d’an diwezhatañ. Karnedoù a chom evit ar re a vefe kontant da werzhañ ur c’harned pe daou ouzhpenn. Mont e darempred ganeomp.\nPaouezet en doa bodad kehentiñ Diwan Bro Roazhon da embann Lidiroa, e lizher elektronek. Prest eo bodad ar c’hehentiñ da adlañsañ Lidiroa eta. Benn nebeut e vo aozet un emvod digor d’an holl gant bodad ar c’hehentiñ evit prederiañ a-stroll war an… Lenn pelloc’h\nKermes ar skol d’ar Sul 23 a viz Even\nD’ar Sul 23 a viz Even e vo dalc’het kermes ar skol, eus 2e betek 6e abardaez, er skol. War ar roll :… Lenn pelloc’h\nBodad ar c’hempenn zo karget da gempenn ha da zresañ an dafar a vez implijet er skol. Labourat a ra diwar goulenn ar… Lenn pelloc’h\n30 a viz Du 2010


Diwan - Kuzhit ar rouedad-mañ ne c’heller ket gwelout ?\nDegemer > Kuzhit-ar-rouedad-man-ne-cheller-ket-gwelout\nKuzhit ar rouedad-mañ ne c’heller ket gwelout ?\nKelaouet eo bet atebeien ar rouedad Diwan eus ar raktres kenemglev a-ziforc’h war treuzkas ar brezhoneg a vo votet gant ar guzulierien rannvro e fin ar sizhun.\nMerzout a reomp ez eus araokadennoù evit ar pezh a sell ouzh an danvez lakaet evit treuzkas, derc’hel padus hag implij glad Breizh.\nEn entremar avat e chom izili kuzul merañ Diwan, bodet d’ar Sadorn 19 a viz C’hwevrer e Karaez, dreist-holl evit al lodennoù a sell ouzh hor rouedad. Kalz a boentoù a vo ebarzhet en ur c’henemglev a-ziforc’h Stad-Rannvro-Diwan hervez ar gevrat obererezh publik evit Breizh sinet d’an 8 a viz C’hwevrer 2019 ha na oa ket aet betek penn betek hen. Evel ar merc’hodennoù Rusian emañ tonkad Diwan mesket e-barzh teulioù berniet an eil war egile.\nNi soñj ganeomp bezañ lakaet a-gostez bepred. Ur skiant-prenet anavezet abaoe ouzhpenn 40 vloaz a zo gant Diwan hag abalamour da se e fell deomp bezañ anavezet en un doare reizh ha ma vo bastet e beadra da z-Diwan evit ma kendalc’ho gant e labour treuzkas ar brezhoneg. Manifestadegoù souten bras bet warlene o doa diskouezet mat kement-mañ dija. Simpl, pleustrek ha reizh eo hor goulennoù met talañ a reomp c’hoazh ouzh penngredennoù ar Stad.\nAbalamour d’al lezenn Gatel eo krisoc’h c’hoazh digeriñ skolioù. Bremañ e rank ar rouedad kavout renerien pe renerezed, dindan gevrat ha bet 5 bloaz rener·ez ur skol. Kenkoulz goulenn kavout ur dañvad pemp troad. N’eo ket framm al lezenn-mañ azasaet ouzh hor skolioù, anavezet abaoe pell zo hag o labour bemdez gant ar strollegezhioù lec’hel mui servijoù ar Stad.\nEvit diskoulmañ an dra-mañ e c’houlennomp gellout digeriñ skolioù nevez dindan stumm adskolioù dre ma ‘z eo dija lakaet da dalvezout e broioù all evel e Bro Euskadi hag e Katalonia an Norzh. Ni garfe gouzout perak kement a ziforc’h ha perak n’eo ket deuet a-benn hon dilennidi Breizh ha lod diouto e penn uhelañ ar Stad zoken da bouezañ mat evit kaout an diarbenn kempouez ha reizh-mañ evit Breizh.\nEvit pezh a sell ouzh an debarzhadur hollek a eurvezhioù el liseoù, ne vo ket lakaet e pleustr ar c’helc’hlizher Castex o venegiñ 3 eurvezh brezhoneg dre live e distro-skol 2022. Un hentenn veur eo Diwan evit derc’hel padus ha treuzkas ar brezhoneg. Penaos derc’hel d’ar pal-mañ ma n’eo ket sur d’al liseidi kaout a-walc’h a eurvezhioù kelenn brezhoneg a-hed o skoliata ?\nDa echuiñ e karfemp gouzout perak ez eus bet ouzhpennet ur resisadenn er c’henemglev evit menegiñ e kevratoù kevrediñ hor skolioù implij an hentenn divyezhek. Ouzhpenn da vezañ kavet en-dro amañ un doare da “c’hourdrouz” evel ma oa e-barzh an danevell Bernabé-Dubourg Lavroff e c’hell ar poent-mañ degas deomp breskadurezh a-fet al lezenn. Daoust hag e laosko Rannvro Breizh ar Stad hag e vekanik melestradurel hon eus gellet priziañ e holl vadelezh d’an nevezamzer tremenet, lakaat ac’hanomp en ur stad arvarus e-keñver al lezenn ?\nDerc’hent votadeg ar c’henemglev e c’houlennomp gant ar Prezidant Rannvro displegañ d’ar vodadeg perak n’eus ket bet gellet tapout an araokadennoù-mañ ha kadarnaat an deiziataer evit lakaat da dalvezout ar c’henemglev a-ziforc’h Diwan-Rannvro-Stad.\nGoulenn a reomp digant an dilennidi a zo o prientiñ ar c’houlzad dilennadegoù sklaeraat o soñj e-keñver divizoù ar Stad.\nGerioù-alc'hwez stag : stourm convention état région


X. — Kasoni al lez-vam - Wikimammenn\n◄ IX. — Gwennola anavez he zad X. — Kasoni al lez-vam XI. — Burzudou graet e kever Gwennola ►\n« Selaouit itron, Parizianez dinatur, a lavaraz ar mevel braz, ni ama oll metezien ganeoc’h, sentet hon deuz ato ouzoc’h, ha rentet hon deuz d’eoc’h ar zervichou a c’houlennec’h ouzomp, mes hor bleo a zav en despet d’eomp war hor penn, pa glevomp komz deuz eun torfed ken heuzuz da ober.\nNi zo Breiziz, gwad Breiz a ruill en hor gwazied, eur gwad nerzuz na oar ket petra eo beza lach.\nNan, nan, hon daouarn ni na lakaint ket da ruiza daouarn Breiz gant gwad gwerc’h eur plac’hik pevarzek vloa. »\n« N’eo ket brao d’eoc’h, a lavaraz ar plac’h, sevel o taouarn a uz d’ar verc’hezik-ze, rak araok m’he devezo skuillet ar veraden genta deuz he gwad, ni oll hon devezo skuillet ar banne diveza.\nRak-ze ta pellait ho spered deuz ar zonj heuzuz-ze ha lakit en ho kalon santimanchou a feiz hag a religion.\n— « Ma ne fell ket d’eoc’h he laza, me bremaik gant va c’hleze, a lakaio he gwad da ruilla war an dillad gwele. »\nD’ar c’homzou-ze, an itron, an tan en he daoulagad, ar gounnar en he c’halon, a dec’haz evel eul luc’heden deuz ar zâl vraz, ha ganthi en he dourn eur c’hleze, e kemeraz an hent evit mont da gambr Gwennola.\nAn daou vevel a zaillaz warnhi evel ar bleiz war an danvad, hag ar plac’h vihan a ieaz d’ar c’hraou da gerc’hat diou fûn evit e liammou.\nTennet e oa diganthi ar c’hleze ha lezet e oa bet da iudal epad an deiz evel eun aneval gouez.\nPa oa staget an itron, Mac’harit, ar plac’h koz a deuaz da gonta da Wennola ar pez e felle d’he lezvam ober d’ezhi.\nAr plac’hik neuze, an daëlou en he daoulagad a bedaz adarre an aotrou Doue.\n— « Va Doue, va Doue, kemerit va ene, va gwad, ma z’eo red kement-ze evit savetei va zad.\nMa c’houlennit diganen va buez, ez oun prest d’he rei d’eoc’h, marteze n’euz nemed maro e verc’h hag a c’hellfe dizroi va zad war hent ar zilvidigez.\nGoude beza chomet eur pennadik da bedi ha da zonjal, Gwennola a lakeaz he dournik gwen e dourn Marc’harit, hag e lavaraz d’ezhi :\n« Grit hervez ma c’hourc’hemen d’eoc’h ho mestrez, Doue a zo ganen.\nHen a ouezo va difen mes ma fell d’ezhan e varvfen evid savetei va zad, a galon vad e roin va buez evithan. »\n— « Doue, va merc’hik a lavaraz Mac’harit, n’eo ket oblijet da ober eur mirakl en oc’h andret ken aliez gwec’h a mo pezo c’hoant e rafe, ha dre-ze e lavaran d’eoc’h e vije gwelloc’h d’eoc’h tec’het deuz ar maner, ekeit ha ma vezo ho tad er meaz anezhan, rak eun deiz pe zeiz ho lezvam a deui a benn diouzoc’h. »\n— « N’euz forz, Mac’harit, sentit outhi, marteze Doue a fell d’ezhan kaout va gwad pur evit gwalc’hi ene va zad, evit hen tenerraat. Marteze ive dre va maro e tennin ene va mam deuz poaniou ar purkator. »\nWar ar c’homzou-ze ar mevel braz a en em gavaz e kambr Gwennola.\n« Biskoaz em buez n’em oa gwelet kement a gounnar e maouez abed evel en hounnez ar judazez-ze, a roe d’eoc’h en nozvez all eur pok karget a gasoni eleac’h a garantez.\nA veac’h eo tec’het ho tad deuz ar maner, ma z’eo dija prest he c’hleze evit roi d’eoc’h taol ar maro. »\n— « Ia Per, gwir a livirit ha trugarekaat a ran ac’hanoc’h da veza ken koulz va diouallet, mes evelato, varc’hoaz vintin c’houi a zistago anezhi, hag a raio ar pez a lavaro d’eoc’h.\nMar fell da Zoue e varvefen, ez eo gwelloc’h ganen reseo taol ar maro digant tud kalonek va bro Breiz, eget digant tud digalon deuz Pariz.\nMa varvan dre o taouarn, da viana o kalonou deoc’h c’houi, Bretoned, a vezo enkrezet, hag o taoulagad a skuillo daëlou var va c’horfik dismantret.\nEr c’hontrol, mar marvan dre zourn ar Barizianez dinatur-ze, va mam goulskoude, paz eur veraden daëlou na vezo skuillet warnoun, hag he c’halon a vezo laouen, pa welo ar c’hezek spontet o treina el leur va izili karget a wad. »\n— « Ah ! Gwennola ! Gwennola ! petra a zonjit ?… Sonjal a rit hu e vezimp-ni gouest, ni Bretoned, da staga ho tivrec’h hag o tiweskerigou deuz funiou, evit beza treinet gant ar c’hezek ?\nNan, nan, biken ! eur rebech e vije evidomp, ar rest euz hor buez, mar teufemp da asanti da ioulou fall ho lezvam.\nNan, nan, ar maro dre hon daouarn-ni n’o pezo ket, hag ho mam digalon na ruzio ket kennebeud e daouarn hudur gant gwad gwerc’h, kentoc’h o kasimp anezhi da rouantelez Satan da welet [he] breur Judaz.»\n— « Gwelet a ran, Per, oc’h euz kalon vad, gwelet a ran ez oc’h eur Breizad dispont, prest da rei ho puez evit eur mignon.\nMa ! me ive em euz eur mignon dreist an oll mignoned, hag hennez eo va zad. E galon, evel a ouzoc’h, a zo pell deuz Doue, hag e ene a zo pell zo ekreiz bouillen ar pec’hed.\nMe a zo digaset ama gant Doue evit esa hen lakaat war hent ar relijion a heuillaz e dad koz. Ober a rin va c’hefridi, goude ma rankfen gouzanv ar maro. »\n— « Ah Gwennola ! ho komzou a zo kaër meurbed, mes diaez da glevet evidomp-ni o metejen, rak c’hoant oc’h euz da c’houzanv ar maro mar plij gant Doue. »\n— « Ia Per, c’hoant em euz, rak kredi ran e fell da Zoue kaout va gwad evit santellaat ene va zad. »\nAdtapet diwar « https://br.wikisource.org/w/index.php?title=X._—_Kasoni_al_lez-vam&oldid=157027 »\nKemmoù diwezhañ degaset d'ar bajenn-mañ d'an 21 Meu 2020, da 18:49.


Ar Vajrayāna, anvet ivez boudaegezh tantrek zo unan eus skourroù ar voudaegezh. Sellet e vez outañ gant lod evel ur skourr eus ar Mahayana. Elfennoù tost d'an hindouegezh en deus, re eus shivaegezh Kachemir dreist-holl. En Tibet, ar vajrayāna hag ar bonpo, ur relijion all eus ar vro, o deus levezonet an eil egile.\nVajrasattva, ar vajra hag ar c'hloc'h gantañ en e zorn\nHervez testennoù an Vajrayana e ra Vajrayana dave da unan eus tri c'harbed pe tri hent ar sklêrijennadur. An Hinayana (disheñvel diouzh an Theravada) hag ar Mahayana eo an daou skourr all eus ar voudaegezh.\nE anv sañskriteg a dalvez « karbed » ( yāna) an diamant (vajra), dizistrujus ha skedus evel ar gwirvoud diwezhañ-holl, pe « karbed an tan-foeltr », a zistruj an diouiziegezh, hag a laka ar feizidi da heuliañ hent ar sklêrijennadur evel ur vrogonenn. Anvet eo ivez ar c'harbed-se, pe an hent-se etrezek ar sklêrijennadur, mantrayāna ha tantrayāna, rak harpañ a ra war ar mantraoù hag an tantraoù. Kavout a reer ivez an anv guhyayāna (« karbed kuzh » hag ezoterek eta, troet e sinaeg gant mìzōng 密宗 hag e japaneg gant mikkyo).\nBev eo hiziv an deiz e broioù an Himalaya (Tibet, Nepal, Sikkim, Bhoutan, norzh an Indez, ha bevennoù kornôg ha norzh Sina). Feizidi a gaver ivez e Mongolia hag e broioù zo eus Kevread Rusia (Oblast Amour ha Tchita, Republikoù Touva, Bouriatia ha Kalmoukia, proviñs C'habarovsk), ha betek Bro-Japan (Shingon ha Tendai). A-hervez e vefe ar seurt boudaegezh choazet an aliesañ gant an dud n'int ket a orin eus Azia, a-raok ar Zen. Daoust ma'z eo disheñvel e orin ez eo tost ar Bonpo tibetan da vezañ un doare vajrayāna nann-boudaek.\nDiwanet eo ar Vajrayāna war un dro gant an hindouegezh tantrek. Daoust ma oa skrivet testennoù kentañ ar voudaegezh tantrek en India en IIIde kantved ha ma oa savet re all betek an XIIvet kantved e soñj lenneien evel Hirakawa Akira e tiwanas ar Vajrayana er VIvet pe er VIIvet kantved, hag ar ger Vajrayana a anadas en VIIIvet kantved. Diorroet-mat e oa war-dro ar VIIvet kantved e norzh India, e Stadoù Orissa ha Bihar peurgetket.\n↑ Lâret e vez ivez Tantrayāna, Mantrayāna, Mantra kuzh, boudaegezh ezoterek ha Karbed an diamant.\n↑ Buddhist Thought: A complete introduction to the Indian tradition by Paul Williams with Anthony Tribe. Routledge, 2000. ISBN 0-203-18593-5 pg 194\n↑ History of Indian Buddhism - Hirakawa Akira (troet hag embannet gant Paul Groner) - Motilal Banarsidass Publishers, Delhi, 1993, p. 9\n↑ Macmillan Encyclopedia of Buddhism, 2004, page 875-876\nAdtapet diwar « https://br.wikipedia.org/w/index.php?title=Vajrayana&oldid=1862297 »\nDernière modification le 5 Gen 2020, à 19:48\nKemmoù diwezhañ degaset d'ar bajenn-mañ d'an 5 Gen 2020, da 19:48.


Rhodri ap Gruffudd - Wikipedia\nRhodri ap Gruffudd, pe Roderick Fitz Griffin gouez d'ar Saozon, ganet war-dro 1230 ha marvet war-dro 1315, a oa ur priñs eus Gwynedd en XIIIvet kantved, mab da Gruffudd ap Llywelyn Fawr hag e bried Senana . Tri breur en doa: Llywelyn ap Gruffudd, Dafydd ap Gruffudd hag Owain ap Gruffudd. Div c'hoar en doa: Gwladus ferch Senana ha Margaret ferch Senana. N'ouzer ket pe an henañ pe ar yaouañ e oa.\nGanet e oa e deroù ar bloavezhioù 1230. E dad Gruffudd ap Llywelyn Fawr a oa mab bastard da Llywelyn Fawr, roue Gwynedd. Eus e vugaleaj n'ouzer hogos netra. Pa varvas e dad-kozh e 1240 eo gant e eontr Dafydd ap Llywelyn, lezvreur e dad, ez eas ar gurunenn ha n'eo ket gant e dad a oa ar mab henañ. Ha kenkent ar priñs Dafydd nevez da vac'hañ Gruffudd.\nA-benn 1282 (ha marteze a-raok) e oa deuet Rhodri da vout perc'henn maner Bidfield e Gloucestershire. Dimezet e oa da Beatrice de Malpas, merc'h un tiegezh pinvidik eus Cheshire, ha ganti he doa prenet an domani.\nPa varvas e bried ec'h addimezas d'ur vaouez anvet Catherine ha war-dro 1309 en doa prenet maner Tatsfield e Surrey.\nMervel a reas Rhodri war-dro 1315. Evel breur diwezhañ bev Llywelyn Olaf,, goude 1283, e c'hallje bezañ bet lakaet da hêr kurunenn Gwynedd, ha da Briñs Kembre kenkoulz all.\nDimeziñ a reas div wech:\ngant Beatrice, merc'h David, eus Malpas.\ngant ur vaouez anvet Catherine, peuzdianav deomp.\nEus e eil pried en doe ur mab, Thomas ap Rhodri (marvet e 1363) a voe tad da zaou vugel:\nOwain Lawgoch (marvet e 1378).\nKatherine, a zimezas da Gruffydd ap Gwenwynwyn, a oa eus an tiegezh De La Pole.\nSpencer Smith, "The end of The House of Gwynedd: Excavation of a Medieval Welsh Manor Complex in Tatsfield, Surrey".\nAdtapet diwar « https://br.wikipedia.org/w/index.php?title=Rhodri_ap_Gruffudd&oldid=1990203 »\nGanedigezhioù ar bloavezhioù 1230\nKemmoù diwezhañ degaset d'ar bajenn-mañ d'an 2 Mae 2022, da 16:56.


Gwir Iliz Jezuz - Wikipedia\nGwir Iliz Jezuz\nGwir Iliz Jezuz e Fuzhou, e Sina\nGwir Iliz Jezuz pe Iliz ar Gwir Jezuz (sinaeg: 真耶穌教會 pinyin: Zhēnyēsū Jiàohuì) zo anv un Iliz kristen dizalc'h bet diazezet e Beijing e 1917. Sellet a ra outi hec'h-unan evel ur skourr eus ar gristeniezh prostestant deuet war wel e Sina er bloavezhioù 1900. Embann a ra bodañ en-dro dezhi 1.5 milion a feizidi. En XXvet kantved e veze gwelet an holl vroioù kristen europat evel ar Gristeniezh enebet ouzh ar broioù e Reter hag e Su Azia, Norzhamerika, Oseania, Afrika.\nE penn an Iliz (prezidant) emañ bremañ Yung-Ji Lin a embann bezañ prezegenner. Dilennet eo bet gant bodadeg etrebroadel Gwir Iliz Jezuz. Krediñ a ra an Iliz en doueoniezh pantekostour, un reolenn diazezet war gras ar Spered Santel.\nDiazezet eo an iliz kristen war dudenn Jezuz-Krist. Ar pezh a zo boutin d'an holl gristenien eo e kredont:\ner Spered Santel (fr:Glossolalie).\ne sakramant ar Vadeziant da vezan diwallet diouzh ar pec'hed-orin ha dont-tre e familh Doue, an Iliz.\ne Sakramant an aoter, ar sakramant a dalvez da zerc'hel koun eus marv Jezus-Krist.\nez eo Jezuz-Krist gwir Zoue ha gwir zen, deuet da vevañ ur vuhez den da ziskouez piv eo Doue d'an dud, da lavaret eo ar garantez.\ner Bibl (An Testamant Kozh, An Testamant Nevez).\n↑ E saozneg True Jesus Church. An anv ofisiel disklêriet e Bro-C'hall eo Véritable Jésus Église, troet ger-ha-ger diouzh ar sinaeg, da lâret eo La véritable église de Jésus e galleg flour.\n↑ Daoust da lec'hienn an Iliz e Los Angeles da embann unniver a 1,5 milion, mammennoù en Iliz e Sina a lavar e vefe tostoc'h da 2,4 - 3 milion a dud enni e Sina. S.o. Allan Anderson, An introduction to Pentecostalism: global charismatic Christianity, p.133-4.\n↑ Sinaeg : 林永基\nAdtapet diwar « https://br.wikipedia.org/w/index.php?title=Gwir_Iliz_Jezuz&oldid=1925282 »


Buhez ar Sent/1837/Richard - Wikimammenn\nBuhez ar Sent/1837/Richard\n◄ Athanaas Richard Monica ►\nAn drede devez a viz Ebreul.\nSANT RICHARD, ESCOP.\nCanomp ur C’hantiq a c’hloar da Zoue, dre m’en deus græt triomfa ar garantez e calon Sant Richard, he m’en deus-èn rentet an den eürus-ze a behini e parlant ar Profet David, pa lavar : Eürus eo an hini a gonsider ar paour hac an ezomec.\nAr Sant-mâ, guinidic a Vro-Saus, en devoa en e yaouanctis ur galon quer mad ha quen truezus na elle quet guelet miseriou nac affliction e nessa heb beza e-unan affliget. E vreur o veza bet prisonniet abalamour d’e zle, ne vancas quet da vont d’e gonsoli guella ma ellas. C’hoant bras en devoâ d’e sicour ha d’en dilivra eus ar gaptivite-ze ; mæz e-unan e voa dibourvez a arc’hant, ha ne voa moyen ebet d’e zilivra a-nes pêa evintâ, rac affer en devoa ous un den tenn ha rust, pehini ne accorde termen ebet, hac a C’houlenne beza pêet en ur beamant ha var al lec’h. Piou n’en devize quet songet ez oa impossubl d’ar Sant sicour e vreur en un hevelep occasion ? Mæs ar garantez a antrepren pep-tra hac a zeu a benn a bep-tra. En em lacaat a reas da labourat nos ha deiz, hac, o veza gounezet var boes e zivrec’h gant cals a boan hac a fatig, an arc’hant necesser e pêas evit e vreur hac a reas dezàn sortial eus ar brison.\nAdtapet diwar « https://br.wikisource.org/w/index.php?title=Buhez_ar_Sent/1837/Richard&oldid=62128 »\nKemmoù diwezhañ degaset d'ar bajenn-mañ d'an 19 Meu 2014, da 17:21.


VANNETAIS - GUÉNÉDEG\nVANNETAIS ( GUÉNÉDEG, Breton, Brezhoneg ) A dialect of Breton spoken by about 100,000 speakers in the Vannes area, in the western part of Department of Morbihan, Bretagne, France.\nLinguistic Lineage for Breton\nHun Tad e zou én nean, hous hanù revou santefiet, hou ranteleh dégaset d’emb, hou volanté revou groeit ar en doar él én nean. Reit d’emb hiniù hur bara pamdiek; pardonet d’emb hun ofanseu él ma pardonamb d’er ré en des hun ofanset, ha n’hul lausket ket de goéh én tentasion, mes goarantet ni doh en droug. Elsé revou groeit.\nSource: "Livr pedenneu ha kañnenneu Eskopti Guened" by A. GUILLEVIC\nContributed by Patrick Lemonnier - E-mail atik.lemonn@caramail.com\nAnother version Hun Tad e zou én nean, hous hanù revou santelleit, hou ranteleh digaset d’emb, hou vennanté revou groeit ar en doar él én nean. Reit d’emb hiniù hur bara pamdiek; pardonet d’emb hun péhedeu él ma pardonamb d’er ré en des péhet dohemb, pelleit azohemb luskeu er fallanté, ha dioallet-ni doh en droug. Elsé revou groeit.\nHail Mary! Mé hou salud Mari, lan a hrès, en Eutru Doué e zou genoh,\nhui e zou beniget drest en ol groagé, ha beniget é fréh hou korv, Jezuz. Santéz Mari, mam de Zoué, pédet aveid-omb péherion, bremen hag é ér hur marù. Elsé revou groeit.\nRegina Coeli Rouannéz en nean, keméret joé, alleluia.\nRak er fréh a hou tigosté, alleluia,\nE zou saùet biù ag er bé, alleluia,\nPedet eit-omb en Eutru Doué, alleluia.\ny. D'oh. Guerhiéz, joé ha leuiné, alleluia.\nR. Rak men dé saùet ag er bé, alleluia.\nO men Doué, pen dé guir en des plijet genoh lakat er bed ér leuiné, én arben men dé saùet a varù de viù hou Mab Jézus-Krist hur Salvér: reit d'emb, ni hou ped, dré berh er Huerhiéz Vari é Vam, er hrès de vout lodek é leuiné er baradouiz. Dré er memb Jézus-Krist hur Salvér.- Elsé revou groeit.\nPrayer to the Holy Spirit Pédamb er Spered-Santél\nSpered-Santél, deit, ni hou ped,\nÉ kaloneu hou fidéled,\nHa dalhet biù én-né bamdé\nEn tan-flam a hou karanté.\nDégaset, men Doué, hou Spered,\nHag én ol broieu ag er bed\nGeton pep tra en dou buhé.\nPep tra e vou groeit a neùé.\nO men Doué, pen dé guir e hues disket kaloneu hou fidéled get sklerdér er Spered-Santél, reit d'emb, dré sekour er memb Spered, er hrès de garein er guir vadeu, ha de gavet geté konfort de virùikin, dré Jézus-Krist hur Salvér.- Elsé revou groeit.\nSign of the Cross É hanù en Tad, hag er mab, hag er Spered-Santel. - Elsé revou groeit.\nSign of the Cross (another version) É hanhue en Tad, hag er Mab, hag er Sperèd-Santel. - Amen.\nSource: "Er Fetænieu a vuhé" by J. En Tuaut-1877\nAngelus Un Él aberh en Eutru Doué\nDe Vari e laras un dé:\nMari, Doué en des hou choéjet\nEit bout mam de Salvér er bed.\nMé hou salud, Mari...\nEr Huerhiéz e reskond nezé:\nChetui matéh en Eutru Doué;\nRevou groeit d'ein, Él beniget,\nRevé er péh e hues laret.\nKentéh, revé konzeu en Él,\nDré gelloud er Spered-Santél,\nMab Doué e zou bet konseuet,\nE mesk en dud en des biùet.\nSantéz Mari, guir Vam de Zoué,\nGoulennet eit hou pugalé\nMéritein bout genoh eurus\nE baradouiz hou Mab Jézus.\nPlijét genoh, o men Doué, rein d'emb hou sekour aveit ma helleemb, goudé bout gouiet dré un Él é ma deit hou mab Jezus de vout dén, arriù é gloér er baradouiz, dré vériteu é basion hag é groéz santél.- Elsé revou groeit.\nThe Nicene Creed Me Gred é Doué en Tad ol-gelloudek, krouéour en nean hag en doar,\nhag é Jézus-Krist, é Vab unik, hun Eutru,\ne zou bet konséuet dré er Spered-Santél, gañnet ag er Huerhiéz Vari.\nen des anduret édan Pons-Pilat, e zou bet krusifiet, marùet ha lakeit ér bé,\ndichennet d'el limbeu, hag, en drivet dé, deit a varù de viù,\nsaùet d'en nean hag azéet én tu deheu de Zoué en Tad ol-gelloudek,\na énou é tei de varnein er ré viù hag er ré varù.\nMe gred ér Spered-Santél,\nén Iliz santél katolik, é komunded er Sent,\né pardon er péhedeu,\né résureksion er ré varù,\nér vuhé éternel.\nGlory to God in the Highest! Gloér de Zoué é lein en nean,\nHa peah ar en doar d'en dud a volanté vat.\nNi hous ador, o Salvér Jézus;\nni hou trugèréka ag en ol grèseu\nhun es bet genoh beta bremen;\nOén Doué, hou pét truhet dohomb\nha pardonet hur péhedeu;\ncheleuet hur peden,\nha reit grès ha sekour d'emb revé hun dobérieu.\nSanctus Santél, santél en Eutru Doué\nMestr en Éled hag er Sent.\nLan é en nean hag en doar ag hou madeleh:\nmil benoh ha mélasion d'oh\né lein en nean.\nRevou mélet en hani e za é hanù en Eutru Doué.\nInour ha gloér dehou é lein en nean!\nShort Prayers for the Day 1\nRevou mélet en Eutru Doué\nHiniù, arhoah, bamdé!\nJézus revou mélet,\nHiniù, arhoah, perpet!\nRevou mélet é peb amzér\nEr sakremant ag en Autér!\nKalon sakret Jézus,\nHou pét doh ein;\nÉn-ah, Doué truhéus,\nMe fians e lakein!\nMari perpet glan a galon,\nPedet eid-omb, keih péherion!\nJézus, Mari, Jojeb,\nMe genig d'oh me horv, me halon ha m'inean:\nOther Useful Prayers Adoramb en Eutru Doué\nTrinded Santél, un Doué hemb kin é tri personn, me gred é on amen dirak-oh : hous adorein e hran get er vrasan doujans, ha kenig e hran d'oh a greiz me halon en inour e zou deliet d'un Doué ol-gelloudek.- Elsé revou groeit.\nTrugèrékamb en Eutru Doué\nHou trugèrékat e hran, o men Doué, ag en ol gréseu em es bet genoh beta bremen. En deùéh-men e ret d'ein e zou hoah ur merch neùé a hou karanté, ha me fal d'ein en implé akerh d'hou chervij. Kenig e hran d'oh enta me ol chonjeu, konzeu, èvreu ha poénieu : beniget ind, o men Doué, aveit ne veint groeit nameit dré garanté aveid-oh hag aveit hou prasan gloér.- Elsé revou groeit.\nDihoallamb doh er péhed\nO Salvér Jézus, skuir er vuhé santél e zelian perpet héli, me glaskou, a gement ma hellein, bout hanval doh-oh, dous, izél a galon, glan ha gredus, lan a garanté doh en nésan hag a basianted ém foénieu. Me zihoallou, a gement ma hellein, a goéh hiniù ér péhedeu e hran kel liés, hag e fal d'ein kuitat a zevri.- Elsé revou groeit.\nHui e hanaù, o men Doué, péker goann on ; ne fehen ket gobér nitra hemb bout sekouret genoh. Reit d'ein enta grès ha sekour revé men dobérieu ; reit d'ein nerh erhoalh eit pellat azoh en droug ziheunnet, eit gobér er vad e hourhemennet, ha doug get pasianted er poénieu e blijou genoh degas d'ein.- Elsé revou groeit.


Kastell Windsor - Wikipedia\nKastell Windsor zo unan eus tiez-annez boas rouaned ha rouanezed ar Rouantelezh Unanet. Emañ ar c’hastell-se war ribl an Tavoez, en ur gêr anvet Windsor ivez.\nKastell Windsor, gwelet eus an oabl\nBrasañ kastell annezet ar bed eo, hiziv an deiz. Bremañ e kav gwelloc’h d’ar rouanez Elesbed II bezañ o chom e Palez Buckingham, hag implijout a ra kastell Windsor evel un eil annez, evit ar vakañsoù, pe evit degemer pennoù stadoù estren. Gant lod eus hec’h hendadoù, evel Jord IV, avat, e veze implijet Kastell Windsor evel annez pennañ.\nSavet e voe ar c’hastell kentañ eno da vare Gwilherm Iañ Bro-Saoz, lesanvet an Alouber. Ur c’hastell koad an hini e oa. Doare savouriezh ar c’hastell a emdroas a-hed ar c’hantvedoù. Pa veze peoc’h e veze kresket ar pezhioù-annez ha pa veze brezel e veze kreñvaet an difennoù. Er Grennamzer e voe c’hoariet ur roll a bouez gant ar c’hastell evit difenn ar gêr-benn. E-pad Brezel Diabarzh Bro-Saoz e voe graet kalz a zistruj ennañ. Hag er c’hantvedoù goude e kendalc’has kastell Windsor da vont war an diskar.\nN’eo nemet e dibenn ren ar roue William IV ar Rouantelezh-Unanet, en XIXvet kantved, e voe gouestlet arc’hant da adsevel ar c’hastell. Ha goude se e teuas Windsor da vezañ lec’h annez pennañ ar rouanez Victoria. Ur perzh bras he devoe he gwaz, Alberzh, el labourioù da adsevel ha da gempenn ar c’hastell. Eno e varvas er bloavezh 1861.\nAdtapet diwar « https://br.wikipedia.org/w/index.php?title=Kastell_Windsor&oldid=1636874 »


Pajenn:Dizanv - Ar c’henta Miz Mari, 1868.djvu/87 - Wikimammenn\nPajenn:Dizanv - Ar c’henta Miz Mari, 1868.djvu/87\nket dleed miret bep bloaz tri dervezic evit beza o sonjal e Doue ac en ene evel er Retred ? Eb ar retred ne c’haller ket disgrizienna ar voall-zantimanchou ac ar pec’hejou. Guelit, ac e santoc’h pegen dous eo beza o comz ouz Doue ebken, ac o silaou Doue da gomz ouzomp.\nAr Verc’hez a verve e c’halon enni, ac a huanade, gant ar vall da velet ha da adori ar Mabic Jesus, ac gant ar joa e doa o rei deomp an tenzor-se eus an Ee, evit savetei ac’hanomp. Ha c’hui, peleac’h ema an err-se, ar vall-se ennoc’h da velet Jesus, da zantout aneza o c’henel en ho calon ac e calon an dud ? Ar vall-se am befe, o va Zalver, mar carfen ac’hanoc’h avoalc’h, mar lacafen ennoc’h\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/87&oldid=124792 »


Archives des Sant-Nazer - Bretagne Info\nRedadeg 2018 : galoupomp betek an trec’h !\n“Betek an trec’h !” eo neuze titl ofisiel ar Redadeg. Un titl neuze awenet gant ur gêr-stur, ul lugan a glever bepred e manifoù merc’hed ha paotred Breizh Dieub ha Sokialour… Peadra da reiñ muioc’h a c’hoant deomp da gemer perzh e mod pe vod e aozadur un darvoud deuet da vezañ ken pouezus evit hor yezh hag hor bro.\nPouezus meurbet kar e tiskouez en ur mod pleustrek e c’hell ar vretoned en em aozañ o unan ha kas a-benn o raktresoù evit o yezh.\nPouezus meurbet kar e ro ur skeudenn dibar deus hon barregezh d’en em strollañ ha da vont e pep Korn ar vro abaoe 10 vloaz da vrudañ ar brezhoneg, e dibarded, e dazont, e wirioù.\nChom a ra Kmoù da brenañ. Deoc’h da zibab pelec’h e fell deoc’h mont gant mignoned gant gant ho tiegezh da c’haloupat war vord an hentoù !\nUn nebeud emgaviou a ginnigomp deoc’h memes tra :\nSkoazell Vreizh a ro da c’houzout e vo lakaet war-wel stourm tud Fañch en ur lakaat anezhe da redek ur c’hilometr e anv Skoazell Vreizh e straedoù Kemper da vare al loc’hañ d’an 4 a viz Mae war-dro 9e noz. Ar c’hilometr 21 e vo.\nEvit Bro Roazhon, Bro Dreger-Goeloù ha Bro Leon e c’heller dougen livioù Skoazell Vreizh en degouezhioù se :\n– d’al lun 7 a viz Mae e Gwizien da 5e50 goude lein ( Km 682, 683, 684, 685)\n– d’ar yaou 10 a viz Mae da 2e20 e Lannolon (Km 1342, 1343, 1344 ha 1345)\n– d’ar sadorn 12 a viz Mae da 1e30 goude lein e Plougerne (Km 1798)\nDaou gKm e anv Kendal Breizh :\nDizalc’hourien an tu-kleiz o deus rakprenet daou gKM e-tal Pondi (438 ha 439), d’ar 6 a viz Mae da 4e31 GM. N’emañ ket re bell eus Pesken, kumun Kendal Breizh marvet war an talbenn e Afrin er C’hurdistan. Da enoriñ hor c’hamalad, ur brezhoneger anezhañ, oc’h kouviet da zont niverus gant ho pannieloù ! Da embann hor c’hoant da stourm betek an trec’h neuze !\nChom a ra un nebeud amzer ganeoc’h, da brenañ Kmoù, pleustriñ evit redek, ha deskiñ pozioù dibar ton an trec’h !\nManifoù kentañ war an dachenn sokial goude ar votadegoù gant an Talbenn Sokial\nBy admin 19/06/2017\nAozadurioù politikel ha sindikadoù a bep seurt eus ar Stad C’hall o deus divizet en em gavout hiziv (lun 19 a viz Even) da c’houde eil tro an dilennadegoù er Parlamant. C’hoant o deus en em gavout er straedoù evit stourm a-enep da gemennadurioù gouarnamant Macron a vo implijet evit distruj gwir al labour hep tabut ebet er Parlamant. An aozadurioù a zo bodet asambles dindan an anv “Talbenn Sokial“.\nUn destenn bet skignet tro-dro Gwengamp a vo tu deoc’h lenn amañ dindan.\nSetu amañ listenn an darvoudoù kinniget e Breizh a-bezh evit an 19 a viz Even :\nRoazhon : 5e00, plasenn ar republik\nSant-Brieg : 6e00, skwar Allende\nGwengamp : 6e00, plasenn an Ti-Kêr\nBrest : 6e00, sal ar sindikadoù, bali Georges ClémenceauUL CGT Gwengamp\nSant-Nazer : 6e30 plasenn Amerika Latina\nNaoned : 6e00, plasenn Bouffay\nAn Oriant : 6e00, plasenn Aristide Briand\nLannuon : 6e00, plasenn an Ti-Kêr\nKemennadurioù adalek miz Gouere ?\nMacron a gerzh war ar parlamant ha kod al labour.\nDalc’homp penn !\nAbalamour da betra e vijee dleet deomp leuskel amzer da vMacron ? Na c’hortozer ket pa vez kaoz eus distruj ar postoù-labour hag ar goproù, evit ar re vresk pe dilabour, evit ar re hep lojeiz pe dibaper…Muioc’h evit biskoazh ez eomp « war vale » war-du an diskar sokial ! Petra zo kaoz e vije dleet deomp gortoz hep ober mann ebet ? Petra zo kaoz e vije ret lezel ar plas d’an tu-dehoù pellañ ?\nGwir eo eo bet dilennet Macron enep da Le Pen, met evit an dro gentañ gant e brogram en doa dastumet 8 528 585 mouezh war un hollad a 35 737 724 a dud bet o votiñ. Ar program ? Nebeutoc’h a barlamant, nebeutoc’h c’hoazh a bouez gant dezveg al labour, muioc’h a Uber hag a vreskted. Pres zo war Macron setu ma ra gant prosezadur ar c’hemennadurioù. Petra zo e scenario ar gemennadur gentañ ?\nPep tra zo prest evit miz Gouere. Petra zo e-barzh ?\nAstenn ar brioriezh d’an emglevioù dre embregerezh. Lezenn El Khomri (diwar-benn al labour) a roe an aotre d’en ober evit hirder an amzer labour. An implij, ar goproù hag an aozioù labour a vo en emglevioù ivez.\nKendeuzet e vo ensavadurioù dileuriañ an implijidi (KE, DI, PYSAL)\nAn dic’haouioù e kenkaz e vezer ezfredet en un doare nann reizh a vo stanket d’ur serten live. Un taol fall eo evit lezvarn ar Prud’hommes, ur prof eo a-benn reiñ an tu d’an implijerien da skarzhañ prim al labourien.\nPeseurt mod e vo graet gant al lezenn engwiriadur evit ren dre gemennadurioù ?\nOber vann da gaout un eskemm sokial gant ar sindikadoù\nHa goude se e c’hello ar gouarnamant embann ur gemennadur. Engwiriet e rank bezañ gant ar parlamant hervez mellad 38 ar vonreizh. Lakaet da reolennoù ez eo ar c’hemennadurioù a vo talvoudus kerkent a beurwiriekaet gant ar parlamant.\nPetra zo kaoz e fell d’an talbenn sokial sevel ur stourm gant an holl,gant ar muiañ a dud posubl ? Abalamour da betra e rankfe ar pal se bezañ un doare da lakaat an holl sindikadoù da labourat asambles ?\nPouezus meurbet eo ar gemennadur gentañ. Ma c’hell Macron ober al lezenn evel ma karo ez ay betek penn o tiskar ar gounidoù sokial bet tapet dre ar stourmoù sokial hag ar c’henskoazell. Hag e-keit se eo laouen tre ar MEDEF/EAEG.\nGalv diazez an talbenn sokial a oa e bal kenderc’hel gant ar stourm enep d’al lezenn labour ha d’ar waskerezh, ha setu amañ e-barzh ar vro e c’halvomp hiziv an deiz :\nD’en em vodañ d’al lun 19 a viz Even da 6e noz dirak ti-kêr Gwengamp.\nKinnig a reomp da aozañ ar stourm o klask lieskementiñ ar c’hengerc’hioù , an doareoù stourm, ar bodadegoù, ar manifestadegoù, hep ankouaat an emvodoù-meur en embregerezhioù hag er melestradurezhioù.Pres zo warnomp, dav eo en em aozañ en un doare lec’hel e pep lec’h ma c’heller sevel ur c’heñver-nerzh.\nDeus un tu all e faot deomp adlâret e nac’homp ar gwask direizh a zo bet hag a bad, setu ma c’houlennomp ma vo distaoliaet an 2000 den bennak bet barnet ha kondaonet evit o stourm enep al lezenn labour ha lezet da vont diouzhtu ar Roazhoniz zo toullbac’het c’hoazh.\nSinet gant : UL CGT Gwengamp, Solidaires Gwengamp, CNT 22, France Insoumise Gwengamp, NPA Gwengamp, Breizh O Stourm, PCF-Talbenn an Tu-kleiz.


Llansadwrn (Sir Gaerfyrddin) - Wikipedia\nLlansadwrn (Sir Gaerfyrddin)\nMeur a Llansadwrn zo.\nLlansadwrn zo ur gêriadennig, ur barrez hag ur gumuniezh eus Sir Gaerfyrddin, e Kembre. Emañ e Dyffryn Tywi, hanter-hent etre Llanymddyfri er biz ha Llandeilo er mervent. Kontañ a reer e oa bet savet gant sant Sadwrn, war-dro 460.\nEr gornaoueg d'ar gêriadenn emañ dismantroù Abati Talyllychau.\nE 2011 e oa 517 a dud o chom e kumuniezh Llansadwrn ha 201 anezho a oa kembraegerien (39,9%).\nAdtapet diwar « https://br.wikipedia.org/w/index.php?title=Llansadwrn_(Sir_Gaerfyrddin)&oldid=1977863 »


Pennadoù Granada ha Grenade a zo ivez.\nKartenn eus Enez Grenada.\nGrenada (anv saoznek distaget [ɡrɨˈneɪdə], diwar an anv spagnolek orin Granada) a zo ur stad eus an Antilhez, enni seizh enezenn. Emañ Grenada er gwalarn da Drinidad ha Tobago, er biz da Venezuela hag er mervent da Sant-Visant hag ar Grenadinez. St. George's eo ar gêr-benn.\nUnan eus Inizi an Avel (Antilhez) eo.\nAr seizh enezenn[kemmañ | kemmañ ar vammenn]\nha c’hwec'h enezennig eus ar Grenadinez :\nCarriacou (27,5 km²), 7 400 a dud, pennlec'h: Hillsborough,\nSaline (Grenada) (0,3 km²), didud\nFrigate (0,4 km²), didud\nRonde (Ronde Island e saozneg), (3,2 km²), didud\nLarge, (0,5 km²), didud\nPetite Martinique (3.7 km²2), 550 a dud, pennlec'h: North Village.\nBrudet eo evit ar muskadez a vez gounezet enni.\nAdtapet diwar « https://br.wikipedia.org/w/index.php?title=Grenada&oldid=1954033 »


Eil brezel karib - Wikipedia\nAn Eil brezel karib (1795-1797) a c'hoarvezas en Enez Sant Visant za deuas bagadoù niverus a soudarded saoz da vrezeliñ ouzh un armead Karibed Du, sklaved tec'het diouzh ar yev, ha soudarded eus Bro-C'hall, a glaske lakaat o c'hrabanoù war an enezenn.\nDivizout a reas ar Saozon e c'hallje ar Garibed a orin (melengroc'henet) chom en enez, hag e vije kaset ar re zu da enez Balliceaux ha goude da Bequia, en Inizi Granadinas.\nAr gouarnamant trevadennel, goude, a gasas ar garibed du da enez Roatán, hiriv en Honduras. Ar re-se, adalek o enez nevez, en em strewo a-hed ar bloavezhioù, a-hed aod Kreizamerika, adalek Nicaragua betek Belize (hag e Honduras ha Guatemala). Eno int deuet da vezañ garifuned hag o deus miret o yezh, ar garifuna.\nAdtapet diwar « https://br.wikipedia.org/w/index.php?title=Eil_brezel_karib&oldid=1938677 »\nKemmoù diwezhañ degaset d'ar bajenn-mañ d'an 30 Gen 2022, da 20:18.